VELIKI PROBLEMI U NJUJORKU: Novak pokušao da razgovara čak i sa guvernerom\nBest сеп 5, 2020, 1:10 по подне\nAdrijan Manarino našao se u velikom problemu pre početak meča trećeg kola US Opena protiv Aleksandra Zvereva pošto mu je rečeno da neće moći da izađe na teren i da će na redni period morati da provede u hotelskoj sobi, a sve to zbog toga što je pre nekoliko dana imao kontakt sa zaraženim Benoa Perom. U čitavu priču se uključio i Novak Đoković koji je pokušao da razgovara i sa guvernerom države Njujork.\nGrad Njujork, tačnije zdravstveno odeljenje grada je dozvolilo Manarinu da učestvuje na US Openu i on je bez prepreka odigrao dva kola. Problem se pojavio kada je država Njujork preuzela kontrolu, posle čega je Francuzu i saopšteno da mora u karantin i da ne može da igra protiv Zvereva.\nDelovalo je da do meča neće doći, ali su se mnogi uključili u ovu priču, a među njima i Novak i odluka je promenjena, a Manarino dobio dozvolu da igra meč. Medije je posle svega zanimao Đokovićev komentar na celokupnu situaciju kada je i otkrio da je pokučao da dođe do guvernera države Njujork.\n- Nisam zadovoljan kako se rukovodi sa situacijom oko francuskih tenisera - rekao je Đoković posle svog meča.\nOZNAKE IZVEŠTAJĐokovićSportistiSvetPoznatiCrni Bombarder PortalSrbija Najnovije VestiNajnovije Vesti


Sremske Novine » Mićo Đukić, predsednik Udruženja srpsko ruskog prijateljstva “Šid” – I ove godine tradicionalno obeležavanje Maslenice\nMićo Đukić, predsednik Udruženja srpsko ruskog prijateljstva “Šid” – I ove godine tradicionalno obeležavanje Maslenice\nŠid – Iako su za 2020. godinu imali u planu održavanje brojnih manifestacija i programa, članovi Udruženja srpsko-ruskog prijateljstva “Šid” svoje aktivnosti prilagodili su epidemiološkoj situaciji u zemlji.\nKako kaže predsednik Udruženja Mićo Đukić, tokom protekle godine na godišnjicu obeležavanja završetka Drugog svetskog rata trebao je da bude sproveden tradicionalni literarni konkurs “Svet bez rata – deca govore”, zatim promocija “Noćnih vukova” i njuhovog filma “Ruski reaktor” u Šidu, a takođe je trebala biti održana i peta jubilarna srpsko-ruska likovna kolonija “Vidici 2020”.\n-Nažalost, sproveli smo samo deo planiranih aktivnosti i to onda kada je epidemiološka situacija bila nešto povoljnija. Uspeli smo da na adekvatan način obeležimo Maslenicu i Bele poklade, kao neku vrstu zajedničkog praznika ruskog i srpskog naroda, kada smo organizovali trodnevnu manifestaciju – Dani srpsko ruske kulture. U okviru toga prvo veče je održana promocija zbirke radova sa literarnog konkursa “Svet bez rata – deca govore” od 2019. godine, zatim je sledećeg dana u crkvenoj riznici u Šidu otvorena izložba dokumenata i faksimila o odnosu srpske i ruske pravoslavne crkve neposredno nakon Oktobarske revolucije, pa do početka Drugog svetskog rata, a trećeg dana održana je svečana akademija. Takođe smo obezbedili i učešće naših učenika osnovnih i srednjih škola u onlajn međunarodnom konkursu recitatora “Očaravajući stihovi” koje organizuje odeljenje za obrazovanje Ruskog doma – priča o aktivnostima koje su održane prošle godine u organizaciji Udruženja srpsko ruskog prijateljstva Šid, predsednik Mićo Đukić.\nPrema njegovim rečima, ove godine imaju u planu da konkurišu kod Ministarstva kulture i pokrajinskog sekretarijata za kulturu kako bi obezbedili sredstva za sve predviđene aktivnosti. Među njima su izdavanje knjige profesora Zdenka Lazora, štampanje novog, proširenog izdanja knjige „Četiri priče o jednoj varoši i jednom carstvu“ autora Radovana Sremca, kao i obeležavanje dva grobna mesta vojnika Crvene armije u Erdeviku.\n-Ove godine, već po tradiciji, 15. marta obeležićemo praznik Maslenicu. Međutim, još uvek ne znamo kako ćemo to uraditi, da li onlajn prikazivanjem izložbe odabranih slika sa prethodnih likovnih kolonija i pozorišne predstave “Cigani” Cvetina Aničića koju je uradio pre par godina povodom Maslenice, uz štand na kojem ćemo prolaznicima deliti palačinke, kao simbol Maslenice ili ćemo imati mogućnost većeg okupljanja, ostaje još da se vidi – kaže Mićo Đukić i dodaje da se Udruženje srpsko ruskog prijateljstva prošle godine preselilo u nove prostorije koje se nalaze na adresi Karađorđeva 9/2 u Šidu.\nNedavno je ovo Udruženje dostavilo i tridesetak likovnih radova na međunarodni likovni konkurs “Svet bez rata”, a do 18. marta traje prijava za učešće recitatora za takmičenje u Ruskom domu. Udruženje planira i održavanje pete likovne kolonije “Vidici”, koja ima podnaslov “Sava Šumanović kao inspiracija”. Na koloniji bi trebalo da učestvuje desetak slikara iz Ruske federacije i isto toliko iz Srbije i Republike Srpske. Svi oni bi radili slike kojima bi bila inspiracija život i delo Save Šumanovića, a deo nastalih dela bio bi ustupljen fondu namenjenom podizanju spomenika velikom slikaru.


Beta 9. novembra 2017. 12:25\nPredsednik Srbije Aleksandar Vučić izjavio je danas da će Srpska napredna stranka (SNS) doneti odluku o raspisivanju vanrednih parlamentarnih izbora i da bi to trebalo da se dogodi sledeće nedelje.\n„Stranka će o tome donositi odluku, da ne dajem tačne dane, ali trebalo bi sledeće nedelje“, rekao je Vučić i dodao da ne može da zna kakvu će odluku stranka doneti.\n„Jedan od razloga, ako bismo imali sve izbore zajedno u februaru imali bismo četiri godine potpunog mira. Imali bismo vremena da uradimo sve za pristupanje Srbije EU“, rekao je Vučić.\n„Ne brinite, mi ćemo da vam čuvamo i nećemo vam uzeti nijedan glas kao ni na predsedničkim izborima“, rekao je Vučić.\nOn je dodao i da opozicija ima „ogromnu prednost u Beogradu“.\nMoguće da 2023. budemo u EU, ali ne obećavam\nPredsednik Srbije izjavio je da je ohrabrujuće da predsednik Evropske komisije Žan Klod Junker Srbiju vidi kao članicu Evropske unije pre 2025. godine.\n„Jučerašnja izjava predsednika Evropske komisije Žana Kloda Junkera je ohrabrujuća. Molio sam za konkretnije datume. To zavisi i od njih i odluke zemalja članica i odnosu preka Kosovu i Metohiji, ali je ohrabrujuće da predsednik Evropske komisije računa na Srbiju kao članicu EU pre 2025. To je za menje od sedam godina. Ovo je prvi put jasna vizura naše budućnosti“, rekao je Vučić.\nZabrinut zbog nasilja u školama, menjati zakone\nVučić je rekao da je zabrinut zbog nasilja u školama i ocenio da je potrebno „da se obave dodatne zakonske izmene kako bi se i preventivno i represivno delovalo da se takve stvari svedu na minimu“m.\nOn je dodao da je razgovarao sa premijerkom Anom Brnabić i sa ministrima Nelom Kuburović, Mladenom Šarčevićem i Vanjom Udovičićem da izadju s novim rešenjima jer je jasno da nisu dovoljne zakonske izmene koje su obavljene nakon samoubistva dečaka iz Niša Alekse Jankovića, koji se 2011. godine ubio zbog vršnjačkog nasilja.\n„To nije dovoljno. Moraćemo i represivno i preventivno da delujemo da bi bilo onih slika manje. To ne može skroz da se iskoreni ali mora da ih ima manje“, rekao je Vučić i dodao da su snimci bili šokantni ne samo zbog nasilja i fizičkog bola već i zbog toga što je na njima bilo i gaženja ljudskog dostojanstva koji ostavljaju posledice.\nBeograd na vodi izvanredan projekat\nPredsednik Srbije obišao je danas gradilište „Beograd na vodi“ i izjavio da je to izvanredan projekat i podstrek za druge gradove u Srbiji.\n„Nadam se da će država Srbija zbog dobrih javnih finansija moći da pomogne drugim gradovima da i oni imaju slične projekte koji zapošljavaju ljude, smanjuju nezaposlenost i doprinose rastu bruto domaćeg proizvoda (BDP)“, rekao je Vučić novinarima.\nOn je kazao da je trenutno na gradilištu „Beograda na vodi“ uposleno 700 radnika.\n„Na ovom prostoru biće BW Galerija, najveći tržni centar na Balkanu koji će se prostirati na 350.000 kvadratnih metara“, rekao je Vučić i dodao da će uskoro početi i izgradnja tornja na prostoru „Beograda na vodi“, a da će u martu iduće godine početi useljenje u stambene kule.\nRadovi na izgradnji BW Galerije počeli su u septembru ove godine, a plan je da budu završeni do 2020. godine.\nTo će biti jedna od centralnih tačaka projekta „Beograd na vodi“, imaće nadzemnu površinu od 143.000 kvadrata, od kojih će 93.000 kvadrata biti maloprodajni objekti, kao i 3.700 parking mesta.\nKako je ranije najavljeno, kroz BW Galeriju prolaziće tri glavne avenije „Beograda na vodi“, pasarelom će biti povezana sa kulom, a u tržnom centru će biti bioskopske sale, kafići i restorani sa baštama na obali reke.\nUgovor o zajedničkom ulaganju u projekat „Beograd na vodi“ potpisali su u aprilu 2015. godine Vlada Srbije, kompanija Igl hils (Eagle Hills) iz Ujedinjenih Arapskih Emirata i preduzeće „Beograd na vodi“.\nPredsednik Srbije Aleksandar Vučić izjavio je danas, povodom tužbe Ministarstva gradjevinarstva protiv nekadašnjeg ministra Milutina Mrkonjića zbog loše uradjene deonice autoputa, da nije ni tužilac ni sudija ali da je siguran da će ti infrastrukturni projekti biti završeni.\n„Rešićemo te probleme na deonici Ub-Lajkovac vrlo brzo… Imamo probleme mnogo veće sa nekim tunelima na istočnom kraku Koridora 10 i tunelom na sekciji Lajkovac-Ljig, ali rešavamo te probleme i guraćemo na najbolji način“, rekao je Vučić nakon obilaska gradilišta Beograda na vodi.\nMinistarstvo gradjevinarstva, saobraćaja i infrastrukture podnelo je krivičnu prijavu protiv bivšeg resornog ministra Milutina Mrkonjića zbog toga što će zbog nekvalitetno obavljenih radova na deonici autoputa Koridora 11 od Uba do Lajkovca radovi morati ponovo da se obave.\nVučić je rekao da nije ni tužilac ni sudija da bi se bavio tužbom protiv Mrkonjića ali da je siguran da će sve biti završeno.\n„Nikada u mesec, tri ili pet to ne možete da kažete ali biće sve uradjeno i to u gotovo dogovorenim rokovima. Biće sve uradjeno do kraja godine, osim tunela Bancarevo. Ostaje i najteži deo kroz Grdeličku klisuru i deonica Levosoje-Srpska kuća, ali i pored kašnjenja i problema biće i to rešeno“, rekao je on.\nNije tačno ništa od onoga za šta optužuju Brankicu Stanković\nVučić je rekao da je debata trajala sat i po i da su ljudi mogli sve da vide, zbog čega nije ništa želeo da komentariše.\nOn je rekao da misli da je bio pristojan gost i da su ga pristojno sačekali ali da nije ostao ni minut pre ni minut posle intervjua, da nije znao pitanja niti ko će sve da vodi razgovor, zbog čega „nije tačno ništa od onoga za šta optužuju Brankicu“.\n„Što se mene tiče, ja sam se odlično osećao“, rekao je Vučić.


Portal Sarajevo-RS.com - Pet osoba ranjeno u pucnjavi u Virdžiniji\nPet osoba ranjeno u pucnjavi u Virdžiniji\nsreda, 14 jun 2017 15:01\nPet osoba, među kojima i kongresmen iz redova republikanaca Stiv Skalis, ranjeni su u pucnjavi tokom treninga bejzbola, organizovanog za republikanske članove američkog Kongresa u Severnoj Virdžiniji.\nOkolnosti pucnjave zasad nisu jasne. Kako se navodi, kongresmen je ranjen u kuk i nije životno ugrožen.\nAmerički predsjednik Donald Tramp obavješten je o ovom incidentu. Mediji navode da je navodno osumnjičeni za pucnjavu već uhapšen.\nPoslednji put izmenjenosreda, 14 jun 2017 15:09\nViše iz ove kategorije « Elektronske dozvole nove "ulaznice" u EU Kolera odnijela 1.000 života u Jemenu »


Energoprojekt ENTEL je novi redovni član OIE Srbija - OIE\nSvojih 70 godina uspešnog poslovanja Energoprojekt ENTEL prvenstveno duguje dugoročnom opredeljenju kompanije da ostvaruje konstantan rast i razvoj, pravovremeno sagledava najnovija tehnološka dostignuća u sektorima u kojima pruža svoje usluge, kao i da predlaže njihovu primenu u projektnim rešenjima ili u okviru konsultantskih usluga koje pruža na kapitalnim projektima u zemlji i inostranstvu.\nPrepoznajući ulogu i značaj obnovljivih izvora energije na globalnom energetskom tržištu, ENTEL već duži niz godina aktivno gradi svoj portfolio u oblasti obnovljivih izvora energije i energetske efikasnosti. Svesni uloge obnovljivih izvora u očuvanju nacionalnih prirodnih bogatstava, zaštiti zdravlja stanovništva, kao i ublažavanja nepovoljnih efekata tradicionalnih energetskih aktivnosti na problem globalnog zagrevanja, ENTEL aktivno učestvuje u promociji planskog iskorišćenja raspoloživih obnovljivih resursa i to na način koji će obezbediti zadovoljenje energetskih potreba društva, ali bez narušavanja stabilnosti elektroenergetskog sistema.\nENTEL je učestvovao u projektovanju i izgradnji velike većine vetorparkova koji su izgrađeni ili se trenutno grade u Srbiji, preuzimajući ulogu projektanta tehničke i projektne dokumentacije: počevši od inicijalnih studija, idejnih rešenja, projekata za građevinske dozvole, pa sve do projekta za izvođenje. Potrebno je pomenuti da su pionirski koraci u ovoj oblasti učinjeni angažovanjem na izradi projektne dokumentacije za VE “Čibuk 1” koja do danas ostaje najvеća izgrađena vetroelektrana na Zapadnom Balkanu. Pored projektantskih, pružane su i konsultantantske usluge na izradi tenderske dokumentacije za izbor izvođača radova, za postupak nabavke, ugovaranja i konsultantskog nadzora, ali i usluge ishodovanja svih potrebnih saglasnosti i dozvola koje investitorima u velikoj meri olakšavaju put od ideje do realizacije u relativno složenim zakonodavnim procedurama koje su na snazi u Republici Srbiji.\nKao kompanija koja svojim pimerom pokazuje kako se treba odnositi prema obnovljivim izvorima energije, ENTEL je sopstvenim resursima planirao, projektovao i izveo solarnu elektranu snage 120 kV na krovu svoje poslovne zgrade u Beogradu. Pribavljanje potrebnih dozvola i saglasnosti u skladu sa složenim administrativnima procedurama uspešno je okončano u januaru 2013. godine, kada je solarna elektrana počela da isporučuje električnu energiju u prenosnu mrežu. Izgradnjom solarne fotonaponske elektrane na krovu poslovne zgrade u Beogradu, ENTEL je postao jedan od prvih nezavisnih proizvođača električne energije u Srbiji.\nEkspertiza u oblasti OIE stečena u Srbiji, uspešno je preneta i dodatno razvijena na zahtevnom tržištu Bliskog istoka. ENTEL je, između ostalog, angažovan na projektu izgradnje prve solarne elektrane snage 800 MW u Kataru, dok u Ujedinjenim Arapskim Emiratima pruža konsultantske usluge za priključenje solarne elektrane snage 1.2 GW na prenosni sistem Abu Dabija.\nSa početkom intenzivnijih aktivnosti na izgradnji solarnih kapaciteta u Srbiji, ENTEL sa različitim investitorima radi na razradi ideja i izradi studija za nekoliko solarnih elektrana u Srbiji, kako onih postavljenih na krovovima objekata, ukupne snage do 2 MW, tako i solarnih elektrana postavljenih na zemlji, ukupne snage do 80 MW.\nNe treba zaboraviti da je ENTEL aktivni učesnik na projektu izgradnje prve spalionice komunalnog otpada u Srbiji. Ponosni smo na činjenicu da smo jedan od važnih članova tima uključenih u realizaciju ovog kapitalnog projekta, na kom smo angažovani na izradi projektne dokumentacije i pribavljanju svih neophodnih dozvola i saglasnosti na putu do dobijanja upotrebne dozvole postrojenja. Postrojenje za iskorišćenje komunalnog otpada i deponijskog gasa biće locirano na deponiji Vinča, u neposrednoj blizini grada Beograda. Postrojenje u kom će se sagorevati 340,000 tona komunalnog otpada godišnje doprineće rešavanju jednog od najvećih ekoloških problema sa kojima se decenijama suočava srpska prestonica, istovremeno generišući ne samo električnu, već i toplotnu energiju koja će se koristiti za potrebe sistema daljinskog grejanja Beograda.\nPored intenzivnog angažovanja na projektima iskorišćenja OIE, ENTEL ostaje posvećen i projektima primene savremenih sistema za efikasno i ekološki prihvatljivo angažovanje tradicionalnih energetskih postrojenja zasnovanih na korišćenju fosilnih goriva, a sve u cilju obezbeđivanja pouzdanog, ekološkog, ali i ekonomski prihvatljivog snabdevanja stanovništva električnom energijom.


Akreditovani trening ’’Program podrške profesionalcima u radu sa decom i mladima sa problemima u ponašanju’’ – Kokoro\nTrening je održan od 3. do 5. juna u Brestovačkoj Banji kod Bora u okviru projekta ’’Promena na bolje’’. Organizator treninga je udruženje građana ’’KOKORO’’ iz Bora.\nTreningu su prisustvovali predstavnici nevladinog sektora, centara za socijalni rad i škola iz Bora, Beograda i Vranja.\nPolaznici su imali priliku da se:\nupoznaju sa planiranjem i realizacijom programa za rad sa decom sa rizičnim socijalnim ponašanjem,\nsteknu znanja i veštine za primenu predkrivičnih diverzionih programa,\nsteknu znanja i veštine za rad sa decom i mladima u sukobu sa zakonom i njihovim porodicama i kvalitetno profesionalno angažovanje u definisanju problema i prikupljanju relevantnih podataka i\nkorišćenje vršnjačke (peer) supervizije kao sistema podrške u radu.\nOčekuje se da će realizovana obuka doprineti poboljšanju primene restorativne pravde i principa u skladu sa međunarodnim standardima, kroz realizaciju vaspitnih naloga sa ciljem da što manji broj maloletnika koji se pojavljuju kao učinioci krivičnih dela uđe u sudsku proceduru. Zapažanja polaznika obuke potvrđuju unapređeno razumevanje učesnika različitih sektora; Senzitivisane za razvijanje saradnje, bolje razumevanje i timski pristup neophodan u radu sa mladima sa problemima u ponašanju; Neophodne timske procene, podrške i kontinuirane saradnje svih aktera u zajednici. Takođe, učesnici su prepoznali doprinos i neophodno razvijanje aktivnosti civilnog sektora u odgovoru na mnogobrojne potrebe prevencije i tretmana ove dece i mladih. Učesnici su se složili da institucije ne mogu da odgovore na sve potrebe ove grupe, te da se kroz aktivnosti civilnog sektora mogu razvijati brojne aktivnosti i stručne usluge koje će unaprediti resurse zajednice i omogućiti institucijama sistema da kvalitetnije obavljaju zakonom poverene poslove.\nUčesnici treninga su pokazali visok stepen zadovoljstva radom trenera, radom grupe i sadržajem treninga. Polaznici su procenili da će trening imati veoma velik uticaj na njihovu buduću praksu.


Peking je prekriven smogom\nPlan Kine dolazi nakon odluka Francuske i Britanije da zabrane prodaju takvih automobila i kombija od 2040. godine kako bi se sprečila emisija štetnih gasova, izveštava agencija Frans pres.\nMada vlada u Pekingu nije dala konkretan rok kada će zabrana stupiti na snagu, ova vest je dovela do skoka akcija kineskih proizvođača automobila na alternativni pogon, pri čemu je domaći lider u sferi električnih vozila BID ojačao za čak 7,39 odsto.\nSin Guobin, zamenik ministra industrije i informacionih tehnologija, izjavio je na jednom forumu, održanom tokom vikenda u severnom gradu Tijanđinu, da je njegovo ministarstvo započelo "relevantno istraživanje" i da radi na utvrđivanju vremenskog okvira za Kinu.\n- Ove mere će doneti duboke promene i dati zamah razvoju kineske auto industrije - rekao je Sin u izjavi za državnu televizija ČTV.\n- Preduzeća bi trebalo da se potrude da poboljšaju nivo štednje energije kod tradicionalnih automobila, i da snažno razvijaju automobile s pogonom na nove izvore energije u skladu sa procenjenim uslovima - rekao je on.\nMada Sin nije dao konkretan rok za zabranu, šef Nacionalne asocijacije za putničke automobile, rekao je da će to biti "dug proces".\nSaobraćaj u Kini\n- Teško je prestati sa proizvodnjom vozila s pogonom na tradicionalna goriva u narednoj deceniji ili decenijama - izjavio je za Frans pres generalni sekretar te asocijacije Čui Dongšu.\n- Možda možemo da napravimo znatan napredak kod putničkih automobila do 2040. godine ili čak ranije, ali za druge proizvode kao što su teški kamioni to bi bilo teško - dodao je on.\nKina je prošle godine proizvela i prodala više od 28 miliona automobila, prema podacima Međunarodne organizacije proizvođača motornih vozila, što je gotovo trećina od ukupnog broja na globalnom nivou.\nVelika Britanija i Francuska već su objavile planove o zabrani novih automobila s dizel i benzinskim motorima do 2040. godine, što predstavlja deo napora za smanjenje zagađenja i emisije ugljen dioksida.\nProizvođač automobila Volvo, koji je u kineskom vlasništvu, objavio je u julu da će od 2019. godine svi njegovi novoproizvedeni automobili imati električni motor. Kineski DŽili, vlasnik Volvoa, do 2025. planira da proda milion električnih automobila.\nOstale automobilske kompanije, uključujući Reno-Nisan, Ford i DŽeneral Motors, takođe su posvećene razvoju električnih automobila u Kini.\nFoto: N T Stobbs / Wikipedia\nProdaja automobila na električni pogon je u drugoj najvećoj ekonomiji na svetu 2016. godine dostigla 500.000, što je za preko 50 odsto više nego prethodne godine, pokazuju podaci kineske auto industrije.\nPogledajte: Zagađenje u Kini toliko veliko da se vidi iz svemira\nOTROVAN VAZDUH Zagađenje u Kini nikada nije bilo veće\nKina želi da automobili na električni i hibridni pogon do 2025. čine bar petinu ukupno prodatih vozila.\nVlada je u junu donela nacrt regulative kojom se predviđa uvođenje sistema kvota, odnosno nameće obaveza automobilskim kompanijama u pogledu udela električnih i hibridnih automobila koji treba da imaju u ukupnoj prodaji.\nPrema predlogu, taj udeo treba dogodine da iznosi minimalno osam posto, da bi 2019. godine bio povećan na 10 procenata, a 2020. godine na 12 odsto, navodi francuska agencija.


Mektić informisao ambasadora Poljske o migrantskoj situaciji u BiH\n13. Septembra 2018. 13. Septembra 2018. Redakcija 94 Views\nMinistar sigurnosti Bosne i Hercegovine Dragan Mektić sastao se danas u Sarajevu s novoimenovanim ambasadorom Poljske u BiH Jaroslawom Lindenbergom, s kojim je razgovarao o trenutnoj sigurnosnoj situaciji i izazovima u BiH i regionu te unaprijeđenju bilateralne saradnje između dviju država u oblasti sigurnosti.\nMektić je istakao da Ministarstvo sigurnosti BiH posebnu pažnju posvećuje regionalnoj i saradnji sa članicama Evropske unije kao i ispunjavanju evropskih standarda u sigurnosnom sektoru, prenosi Fena.\nNaglasio je da će uskoro biti razmjenjeni oficiri za vezu s EUROPOL-om i u punom kapacitetu početi da se provodi Operativni sporazum s tom agencijom EU, čime će BiH i praktično postati dio evropskog sigurnosnog sistema.\nTakođer, upoznao je ambasadora Lindenberga s trenutnom migrantskom situacijom naglasivši da su BiH i zemlje regiona žrtve nepostojanja zajedničkog evropskog rješenja za taj problem. Dodao je da će uspjeh u suzbijanju ilegalnih migracija biti moguć tek kada se postigne dogovor na nivou EU i zajedničkim djelovanjem zemlja na migrantskoj ruti, naglasivši da je BiH spremna učestvovati u provođenju svih dogovorenih mjera i dati svoj puni doprinos u zaustavljanju ilegalnih migracija, saopćeno je iz Ministarstva sigurnosti BiH.\n← Izetbegović primio izaslanstva ustavnih sudova BiH i Turske\nKošarkaši BiH porazom od Finske otvorili četvrti ciklus kvalifikacija za SP →


RASKOL KOD SRBA: DNS i SPS ne žele učestvovati na posebnoj sjednici Narodne skupštine RS-a - Narod.ba\nPolitika 20. Oktobra 2021.\nDNS neće učestvovati u radu današnje posebne sjednice Narodne skupštine Republike Srpske o isporuci kisika zdravstvenim ustanovama, rekao je šef Kluba poslanika ove stranke Duško Ivić.\n“To je u skladu s odlukama Predsjedništva stranke da ne učestvujemo dok se u Skupštini ne bude raspravljalo o borcima”, istakao je Ivić.\nNaglasio je da drugi zahtjev koji mora biti ispunjen jeste poštovanje zaključaka NSRS-a.\nPredsjednik SPS-a Goran Selak istakao je da ni ova stranka ne učestvuje na današnjoj posebnoj sjednici.\nPozvao je nadležne da ubrzaju istragu u vezi s kisikom, prenosi RTRS.\nOni su pitali po kojoj logici je na dnevnom redu po hitnom postupku Prijedlog zakona o lijekovima RS-a, koji stupa na snagu tek šest mjeseci nakon objave u Službenom glasniku. Opozicionari tvrde da su vladajuće stranke jedva skupile 44 poslanika da glasaju za dnevni red i da je zbog toga kasnio početak današnje sjednice NSRS-a.


TotalCar.rs » EuroNCAP uveo novi test, Audi TT dobio samo 4 zvezdice\nAudi, Bezbednost, EuroNCAP, Video\n0 komentara 8456 pregleda\nTreća generacija Audija TT osvojila je 4 od maksimalnih 5 zvezdica na pooštrenim testovima bezbednosti koje je početkom 2015. izvršio EuroNCAP. Još gore su prošla dva komercijalno-putnička modela, Opel Vivaro i Renault Trafic, koji su na testu dobili po 3 zvezdice.\nIako je u prodaji već neko vreme, Audi TT tek je nedavno prošao bezbednosne testove koje EuroNCAP sprovodi na svakom novom modelu koji se pojavi na evropskom tržištu.\nU ovoj organizaciji čije je sedište u Briselu, saopštili su da je Audijev kupe dobio 4 zvezdice zbog nedostatka pojedinih sigurnosnih sistema asistencije, pre svega sistema automatskog kočenja u slučaju opasnosti od sudara.\nAudi TT osvojio je 81% poena u oblasti bezbednosti odraslih putnika i 68% na polju zaštite dece koja se voze u automobilu. Zaštita pešaka ocenjena je sa 82%, a pomenuti elektronski sistemi asistencije sa 64%.\nEuroNCAP testovima su podvrgnute i nove generacije modela Renault Trafic i Opel Vivaro, koji su zaslužili samo 3 zvezdice.\nOd 2015. godine EuroNCAP je uveo i novi test bezbednosti koji se sastoji od frontalnog udara vozila u nepokretnu prepreku čitavom širinom vozila.\nPri tome, u automobilu se na mestu vozača nalazi lutka koja predstavlja prosečnu osobu ženskog pola, kao i još jedna lutka koja simulira putnika na zadnjem sedištu.


Jahjaga pisala zvaničnicima EU i SAD povodom najavljenih izbora\nPredsednica Kosova, Atifete Jahjaga je u pismu poslatom evropskim i američkim zvaničnicima izrazila “duboku zabrinutost zbog najava Republike Srbije da održi lokalne izbore i na teritoriji Republike Kosova, čime se krši suverenitet zemlje i što predstavlja izazov teritorijalnom integritetu i provocira destabilizaciju Kosova”.\nPismo je poslato predsjedniku Savjeta Evrope, Hermanu von Rompuyu, visokoj predstavnici EU za spoljnu politiku i sigurnost, Kethrin Eshton i predstavnicima pet država, SAD, Velikoj Britaniji, Nemačkoj, Francuskoj i Italiji.\nRazlog odluke Srbije da izbore održi i na Kosovu.\nOcjenjujući da su najave Srbije prouzrokovale tenzije među kosovskim građanima, predsjednica Kosova je rekla da se “tolerisanjem ovog čina takođe rizikuje dijalog kojem posreduje EU, kao i sprovođenje svih postignutih sporazuma između Republike Kosova I Republike Srbije, rizikujući i prekid ovog važnog procesa za budućnost cijelog regina”.\nPismo Jahjage se završava pozivom cijeloj međunarodnoj zajednici "za odlučnost u nedozvoljavanju odr\_avanja izbora Srbije na teritoriji Kosova".


Godinu dana Vlade koja jedino ume da kaže “Hvala Vučiću”! – Gerila\nGerila > Politika > Godinu dana Vlade koja jedino ume da kaže “Hvala Vučiću”!\nobjavljeno na Jun. 29, 2018 u 1:10 pm\nOd prvobitnog nesnalaženja i upoređivanja sa sobnom biljkom tropskog porekla, preko naprednjačkog brušenja i odbrusivanja građanima da ih „niko ne bije po ušima da putuju Er Srbijom“, navršilo se 365 dana predsednikovanja Vladom „prve gej premijerke u istoriji Srbije“, kako su glasili naslovi u stranim medijima po preuzimanju funkcije.\nPrema viđenju doktoranda na FPN-u Bobana Stojanovića, sutra se obeležava godinu dana nove vlade Aleksandra Vučića, koja se samo formalno zove vlada Ane Brnabić. On navodi da se to jasno vidi u svakom nastupu premijerke Brnabić i „njenih“ ministara, koji koriste svaku priliku da se zahvale predsedniku Vučiću.\nStojanović kaže da je javna tajna da sve odluke zapravo donosi predsednik Vučić, što je potpuno izvrgivanje ruglu političkog sistema, ali za njega to nije ništa neočekivano. On zapaža da je Brnabić veoma brzo po preuzimanju funkcije poprimila naprednjački narativ, te da se sve vreme trudi da u javnim nastupima kopira predsednika.\n– Ana Brnabić je doživela eksploziju ničim izazvanog samopouzdanja. Taj bahati stav koji zauzima prema građanima i svima ostalima, proizilazi iz toga što je ona svesna da njena pozicija ne zavisi od građana, već od predsednika Vučića. Ona zna da će na tom mestu ostati sve dok bude radila ono što joj se naredi – smatra Stojanović.\nMeđutim, prema njegovom mišljenju, situacija sa ministrima je drugačija, jer Brnabić među njima nema nikakav autoritet, zbog čega je oni ne doživljavaju ozbiljno. Ipak, uočava Stojanović, ministri su disciplinovani, jer znaju da ona izvršava naređenja Aleksandra Vučića, kome ne žele da se zamere.\nUpitan da prokomentariše najavljivanu rekonstrukciju Vlade, koja je navodno odložena kako bi se pažnja i energija usmerile na rešavanje problema Kosova, Stojanović odgovara da u datom trenutku jednostavno nije bilo tema kojima bi se javnost bavila, zbog čega je puštena priča o rekonstrukciji.\n– Sa Anom Brnabić je pokrenut trend postavljanja nestranačkih ličnosti na važna mesta u državi. Nakon nje, sada smo dobili i gradonačelnika Beograda koji je nestranačka ličnost, što govori o još većem uplivu predsednika Vučića u sve političke pore u Srbiji – tvrdi Stojanović.\nPROČITAJTE JOŠ: EVO ZAŠTO JE ANA BILA NA SASTANKU BILDERBERG GRUPE: PRIVATIZACIJA TREPČE, UZGOJ GMO I UPRAVLJANJE VOJVODINOM!\nŠtednja na platama i penzijama\nNa posebnoj sednici skupštine na kojoj je predstavila ekspoze i sastav kabineta, Brnabić je istakla da će nastavak ekonomskih reformi i ubrzanje privrednog rasta biti jedan od prioriteta njene vlade.\nEkspert Bečkog instituta za ekonomiju Vladimir Gligorov ocenjuje za Danas da je sa privredne tačke gledišta, ključno odustajanje od fiskalne politike koju je zagovarao ministar Vujović, jer smatra da ona nije bila dobra. Međutim, on upozorava da je fiskalna politika koja se najavljuje još gora, jer se njome ne ispravljaju Vujovićeve greške, pre svega, štednja na platama i penzijama.\n– Najavljuje se podsticanje potrošnje, ali ne da bi se postiglo neko poboljšanje efikasnosti privređivanja, već da bi se obezbedila politička podrška. To će negativno uticati na eksternu ravnotežu i na pokrivenost ulaganja domaćom štednjom, što će kasnije predstavljati problem. Što se privredne politike tiče, to su te strukturne reforme kojih nije bilo. Isto se može reći i za reformu javnog sektora i državne uprave – kaže Gligorov.\nOn podseća da se dosta govorilo o digitalizaciji i podršci inovacijama i preduzetništvu, ali da je učinjeno malo, što je prema njegovoj oceni posledica toga što nije povećana internacionalizacija privrede, to jest povezanost sa proizvodnim lancima pre svega u Evropi, što bi podstaklo modernizaciju.\nUpitana o zamerkama iz nacrta izveštaja Dejvida Mekalistera, izvestioca Evropskog parlamenta, na vladavinu prava i slobodu medija u Srbiji, Brnabić je kazala da vladavina prava nije oblast koja se rešava za nekoliko meseci i da je to posao na kome se radi.\nMilan Antonijević (na slici iznad), direktor Komiteta pravnika za ljudska prava, ističe da je njihovo istraživanje o pretpostavci nevinosti koje su nedavno uradili, pokazalo da se izjave političara odražavaju na tokove suđenja, te da se pojedini postupci pokreću tek kada to zatraže političari.\n– Ukoliko pogledate percepciju građana kada je u pitanju vladavina prava, ona svakako nije pozitivna. Mislim da smo tek na početku i da proces evropskih integracija mora da bude posmatran kao vraćanje izvornim vrednostima, poštovanju Ustava i primeni zakona – naglašava Antonijević.\nPROČITAJTE JOŠ: ZAŠTO PLAĆAMO ŠEŠELJA MLAĐEG: DOBIJA DNEVNICE I SMEŠTAJ, A BRUKA SRBIJU NA SVAKOM KORAKU!\nTagovialeksandar vučićana brnabićboban stojanovićdušan vujovićekonomijagodinu dana vladegodišnjicaloši rezultati vlademilan antonijevićnaprednjacisnssrpska napredna strankavlada ane brnabićvlada srbijevladimir gligorov


zenska rukometna reprezentacija srbije poraz ep kvalifikacije island\nFoto: EHF / Rukometni savez Srbije\nŽenska rukometna reprezentacija Srbije poražena je od Islanda na gostujućem terenu u okviru 2. kola kvalifikacija za EHF EURO 2022.\nNaše rukometašice nisu uspele da pronađu rešenje za brzu, čvstu i agresivnu igru Islanđanki, iako se u par navrata činilo da su nadomak preokreta. Mnogo grešaka naše selekcije u napadu uz čvrstu odbranu protivnika učinile su da se na kraju sa Islanda vraćaju bez bodova.\nRukometašice Islanda su brzo nametnule svoj stil igre, pa u početnim minutima naše rukometašice nisu uspele da se snađu na terenu. Čekalo se čak 5 minuta da padne prvi pogodak na utakmici, koji su postigle domaće rukometašice, dok se na gol Srbije čekalo čak sedam minuta.\nMali broj golova sa obe strane posledica je čvste odbrane, ali za razliku od naše selekcije Island je pravio manji broj grešaka u napadu. Srbija je konsolidovala redove, pa u 13. minutu stiže do izjednačenja 5:5. Ipak, gotovo 7 minuta se čekalo na sledeći naš pogodak.\nČvrstom i borbenom igrom Island u 25. minutu prvi put dolazi do prednosti od 3 gola (9:6). Srbija vezuje dva pogotka za 9:8, ali Island stiže do desetog gola i na odmor se odlazi rezultatom 10:8. U finišu prvog poluvremena Ani Kojić je stradao skočni zglob, pa je zbog povrede morala da napusti teren.\nPočetkom drugog poluvremena Island je poveo sa 13:9 i tada sledi mnogo brža igra naše selekcije. Srbija je zaigrala bolje i efikasnije i uz tri brza napada uspela da nadoknadi zaostatak od četiri gola i prvi put povede na utakmici sa 15:14. Činilo se da su naše devojke nadomak potpunog preokreta zbog mnogo sigurnije igre.\nAli, Island je ostao dosledan i pokazao da je borbenost njihovo najjače oružje uz odlično izdanje golmana Torstendotir koja je pokazala veliku sigurnost na golu. Slede tri vezana pogotka Islanda, naše devojke ponovo prve niz grešaka, pa iako su na momente uspevale da pokažu da su nadomak preokreta, nisu uspele da savladaju devojke Islanda koje su kako je tekla utakmica sticale veće samopouzdanje. Iako su naše devojke uprkos utakmici na gostujućem terenu imale podršku sa tribina, ni publika koja ih je bodrila i periodično nadjačavala domaće navijače nije uspela da ih dodatno podstakne na preokret.\n(UŽIVO) FINALE LIGE NACIJA Iz minuta u minut


Javno o korupciji: Istraživanje zloupotrebe javnih fondova i pozicija | BIRN Srbija\nProjekti > Završeni > Javno o korupciji: Istraživanje zloupotrebe javnih fondova i pozicija\nDoprinos naporima u borbi protiv korupcije javno objavljujući slučajeve korupcije, zloupotrebe javnih fondova, ometanja pristupa pravdi koji narušavaju primenu vladavine prava.\nŠirenje dosega, uticaja i kvaliteta istraživačkog novinarstva i profesionalnog izveštavanja\nVisok nivo korupcije u Srbiji koči implementaciju neophodnih društvenih reformi, a tradicionalni mediji ne izveštavaju adekvatno o tome, pogotovo o korupciji koja dolazi iz centara političke moći.\nKao odgovor na tu situaciju, BIRN će ovim projektom doprineti naporima u borbi protiv korupcije u društvu i reafirmisaće ulogu medija u postavljanju granica korupciji, otkrivajući zloupotrebe u javnim fondovima ili pozicijama i otvarajući široku javnu debatu na tu temu.\nU okviru projekta BIRN će proizvesti 4 istraživačke priče i 2 baze podataka u čijem fokusu će biti pravosuđe i infrastrukturni projekti finansirani od strane države, koji su prepoznati kao glavni generatori korupcije.\nOvim projektom će se u praksi demonstrirati novinarstvo zasnovano na podacima, koje pomaže da se javnosti uz korišćenje online alata i multimedijalnog pristupa, na sveobuhvatan način, predstave kompleksne priče koje sadrže brojna dokumenta, podatke i izvore.\nkreiranje/ažuriranje baze podataka\npromocija i podizanje svesti\nJavna uprava, mediji, novinari, šira javnost\n4 istraživačka teksta


Mesi tera po svom, "naručio" fudbalera Liverpula! - Sportske.net\nMesi tera po svom, "naručio" fudbalera Liverpula!\nTo će ipak biti teško izvesti...\nPortugalac na meti, Klop ponovo obara svetski rekord?Novi pokušaj Barse, ovo je ponuda Grizmanu!Opcija manje za Jovića, sve izglednije gde ćemo ga gledati naredne sezone!Euforija u Engleskoj, maštaju o pet klubova u Ligi šampiona! Ovo su opcije, u kom slučaju četvrto mesto ne znači elitu?LŠ - Posle žreba, čudan izbor prva dva favorita za "Klempavka"\nO tome da se Leo Mesi pita mnogo u Barseloni je praktično javna tajna.\nGodinama se govori da je Argentinac često sugerisao trenerima u vezi taktike ili izbora igrača, a uprava uvek želi da čuje njegovo mišljenje kada su u pitanju nove akvizicije.\nDon Balon tvrdi da je Mesi dao zeleno svetlo za dovođenje fudbalera Liverpula Sadija Manea.\nMeđutim, problem je u tome što postoji klauzula u transferu Filipa Kutinja koja izričito brani Kataloncima da dovode fudbalere sa Enfilda do leta 2020. godine.\nOčigledno je da baš i nisu pogodili sa Brazilcem koji nikako da opravda uloženi novac koji je ogroman, dok Mane igra fudbal karijere nakon što je sa dva gola protiv Bajerna pogurao svoj tim u četvrtfinale Lige šampiona,\nVan Dajkovo priznanje, protiv koga mu je bilo najteže?\nMa kakva kriza, Sančo sve skuplji, može li ga iko priuštiti?


Direkcija za finansije Brčkog traži 3,7 miliona KM od Bobar banke - INFORMACIJA JE KAPITAL - Capital.ba\nDirekcija za finansije Brčkog traži 3,7 miliona KM od Bobar banke\n11. feb. 2016. 15:49 Objavljeno u FINANSIJE\nBIJELJINA, Zamjenik pravobranioca Brčko distrikta i punomoćnik Direkcije za finansije Brčko distrikta Velida Demirović zatražila je od Bobar banke u likvidaciji,na prvom pripremnom ročištu koje je danas održano u Okružnom privrednom sudu u Bijeljini, da im isplati priznato potraživanje u iznosu od 2,52 miliona KM i dodatnih 1,25 miliona po osnovu izlučnog prava.\nOvo je prvo ročište koje je održano po jednoj od devet tužbi koje je Brčko distrikt podnio protiv Bobar banke u kojoj im je zarobljeno oko 20 miliona KM deponovanih sredstava.\nVelida Demirović je ostala pri tužbi i ranije postavljenom tužbenom zahtjevu u kome se od Bobar banke u likvidaciji traži da Direkciji za finansije Brčko distrikta isplati priznato potraživanje u iznosu od 2,52 miliona KM.\nOna svojoj izjavi navela je da iz odgovora na tužbu nije jasno koja su njihova potraživanja priznata, u kojem obimu i strukturi, od čega će zavisiti i uređenje njihovog tužbenog zahtjeva.\n„Zahtijevamo i ostvarenje izlučnog prava u iznosu od 1,25 miliona KM. Iz sredstava informisanja smo upoznati da su u toku istražne radnje o navodnom nezakonitom postupanju u Bobar banci prije otvaranja likvidacionog postupka, stoga molimo sud da pribavi informacije o tome u kojoj fazi se nalazi postupak protiv odgovornih lica ili nepoznatih lica u Bobar banci“, izjavila je Velida Demirović, naglasivši da takve informacije traže od Tužilaštva BiH, Specijalnog tužilaštva RS, Republičkog tužilaštva RS u Banjaluci, Okružnog tužilaštva Bijeljina i Tužilaštva Brčko distrikta.\nOna je naglasila da su im ovi podaci neophodni radi eventualnog uređenja, odnosno preuređenja tužbenog zahtjeva u dijelu u kome se traži utvrđenje izlučnog prava u iznosu od 1,25 miliona KM.\nPunomoćnik Bobar banke u likvidaciji Milenko Zelenović nije se usprotivio zahtjevu tužilačke strane da se likvidacioni upravnik Bobar banke Mile Maksimović izjasni o strukturi priznatog potraživanja Direkcije za finansije Brčko distrikta, ali je za drugi zahtjev, da se prikupe informacije nadležnih istražnih organa, rekao da je neosnovan i da ne može uticati u ovoj pravnoj stvari, predloživši da sud odbije ovaj prijedlog.\nOn je istakao i da tužilac ne može po ova dva osnova zahtijevati isplatu novca od Bobar banke navodeći da je to kontradiktorno.\nSudija Božana Gužvić, koja vodi ovaj predmet, navela je daje važno utvrditi šta čini priznati iznos potraživanja tužioca, te da likvidacioni upravnik treba precizno da navede koliko iznosi glavnica potraživanja, koliko iznose kamate i za koji period su obračunate.\nOna je istakla da će sud od više tužilaštava pribaviti informacije o fazama eventualnih postupaka koji su otvoreni protiv odgovornih ili nepoznatih lica u Bobar banci, s obzirom na postojanje poslovnog odnosa oročenog depozita, sve vezano za dio tužbenog zahtjeva koji se odnosi na osnovanost izlučnog prava.\nNovo pripremno ročište u ovom sudskom sporu zakazano je za 8. april.\nKljučne riječi: bobar banka, brcko distrikt, izbor, potrazivanja, vazno


31 odsto građana vjeruje da 5G tehnologija utiče na koronavirus – Mladi Nikšića\n31 odsto građana vjeruje da 5G tehnologija utiče na koronavirus\nSkoro trećina građana Crne Gore (31%) vjeruje da 5G tehnologija izaziva ili širi koronavirus i da se to prikriva da bi kompanije koje se bave ovom tehnologijom mogle da nastave da zarađuju mnogo novca. To je pokazalo istraživanje koje je u martu ove godine sprovela istraživačka agencija Ipsos, na nacionalno reprezentativnom uzorku, uz podršku Britanske ambasade u Podgorici i UNICEF-a.\nNacionalno reprezentativni uzorak za ovo istraživanje obuhvatio je 821 ispitanika starosti 18 ili više godina širom zemlje. Prikupljanje podataka obavljeno je u periodu od 24. do 26.marta ove godine, putem telefonske ankete, tj. upitnika čije je prosječno trajanje bilo 20 minuta.\nU ovu teoriju zavjere češće ne vjeruju mlađi građani uzrasta od 18 do 44 godine, kao i građani višeg ili visokog nivoa obrazovanja. S druge strane, u ovu teoriju zavjere češće vjeruju ljudi koji ne koriste internet, što ukazuje na značajan uticaj digitalnog jaza na stavove građana.\nDa i nivo medijske pismenosti bitno utiče na stepen vjerovanja u teorije zavjere pokazuju podaci o tome da u ovu teoriju zavjere češće vjeruju oni koji kažu da su imali sreće ako su uspjeli da nađu informaciju koju traže na internetu.\nJačanje povjerenja u stručnjake i relevantne institucije ključno je za Crnu Goru, jer među građanima koji vjeruju u teoriju zavjere da 5G tehnologija izaziva ili širi koronavirus ima više onih koji nisu sigurni da li da vjeruju ljekaru svog djeteta, kao i onih koji ne vjeruju u nauku.\nKoliko je za javno zdravlje svakog društva bitno razgovarati o teorijama zavjere i podizati svijest o načinima da se razne informacije provjere pokazuju podaci o njihovom uticaju na ponašanje građana. Naime, među građanima koji vjeruju da 5G tehnologija izaziva ili širi koronavirus, značajno je više onih koji se ne bi vakcinisali protiv koronavirusa, kao i onih koji navode da kad bi danas dobili bebu, ne bi željeli da ona primi sve preporučene vakcine, uključujući i MMR vakcinu.\nKljučni nalazi ovog istraživanja dostupni su na sajtu UNICEF-a u Crnoj Gori.\nSRK „Župa Nikšićka“ na šaranskom takmičenju\nČitaoci šalju: Bistrička bez rasvjete od 2017. godine


Drama za favorite na trećoj trci - Moped Endurance Cup - PLUMRACE\n28. 07. 2017. • Views: 5015\n17. 06. 2017. • Views: 3760\n20. 02. 2018. • Views: 6260\n29. 07. 2018. Comments (0) Views: 736 Endurance, Motociklizam\nPrve tri trke Ipone Moped Endurance Cupa konstantno nam donose nova iznenađenja, a tokom četiri sata gotovo da ne prestaju zanimljivi momenti koji utiču na generalni plasman, kako vodećih, tako i timova u sredini. Da niko nije nadmoćniji od ostalih u trci koja se vozi puna četiri sata, potvrđuju rezultati sa Autokomerc Karting Centra, gde je vožena treća trka ovog kupa. U borbi za titulu klase serija najveći suparnici su tri ekipe – Garage Majstori, Nanotech Racing Team i Cotton Superbike.\nTokom kvalifikacionih treninga Garage Majstori su imali problema sa kvačilom mopeda, pa su morali da startuju kao poslednji. Nanotech je osvojio pol poziciju, ispred Cottone Superbike ekipe i Addinol Taurunum Racing tima.Već u prvom krugu, Darko Prokin, prvi vozač Garage Majstora izbija na treću poziciju i kreće borba sa Vukašinom Bajićem iz ekipe Nanotech Racing Team i Nikolom Gajićem iz ekipe Cottone Superbike.\nTokom prvog sata trke ekipi Cottone Superbike puca guma, usled čega gube gotovo devet minuta i u trku se vraćaju da nadoknađuju izgubljene pozicije. Za to vreme Nanotech i Garage Majstori ne spušataju tempo i nastavljaju sve do četvrtog sata trke kada počinje prava drama. Prvo u boks ulazi ekipa Garage Majstori kojima je trebalo 12 minuta da zamene paljenje na mopedu, a samo nekoliko krugova kasnije dolazi do pucanja gume na motoru Nanotecha usled čega gube sedam minuta, koliko im je bilo potrebno da zamene kompletan točak koji su imali spreman.\nKockice su se nekako ponovo sklopile i ravnopravna borba je nastavljena sve do dvadeset minuta pred kraj trke, kada Nanotechu ponovo puca guma, ali im je ovog puta trebalo deset minuta da zamene kompletnu gumu, svega dva minuta duže od promene celog točka, nakončega se vraćaju u trku koju završavaju na petoj poziciji.\nZa to vreme ekipa Addinol Taurunum se odlično borila pokušavajući da favorite ostavi iza sebe, ali u poslednjih sat vremena gube treću poziciju i trku završavaju na poziciji četiri. Garage Majstori su na ovaj način rasterećeno trku priveli kraju i stigli do druge pobede u sezoni 2018, ispred ekipe Cottone Superbike koja je odličnom vožnjom nadoknadila pucanje gume.\nMožda i najveće iznenađenje trke klase Serija je ekipa CC35, koja se domogla odlične šeste pozicije, ispred novajlija iz ekipe WRT kojima je ovo druga trka u Ipone Moped Endurance Cupu. U prvih deset završile su još ekipe Moto Land, Kombi Nina Racing Team i Bubble Free Racing Team.\nU generlanom plasmanu ekipa Garage Team nakon tri trke ima 84 poena, šesnaest više u odnosu na Nanotech Racing Team, koji ima svega četiri poena prednosi u odnosu na Cottone Superbike. U klasi Open gledali smo dominaciju ekipe “Moped Labaratorija” koja je došla do pobede uz dva kruga prednosti u odnosu na ekipu Addinol Taurunum.\nU generalnom plasmanu postaje izuzetno neizvesno. Prvu poziciju dele ekipe Crypto Racing Team i Moped Laboratorija sa po 105 poena. Borba za treću poziciju u generalnom plasmanu vodi se između ekipa Addinol Taurunum Racing Team 1 i Micron Racing koje sa osvojenih 80,odnosno 73 poena, deli svega sedam do treće pozicije u sezoni.\nTagovi: autokomerc, mec\n» Endurance, Motociklizam » Drama za favorite na trećoj trci – Moped Endurance Cup


medjunarodne selidbe medjunarodna selidba medjunarodni transport\nSelidbe > Selidbe > Međunarodne selidbe\nOsim što postoji međunarodni transport, postoje i međunarodne selidbe. Ukoliko se selite na neku međunarodnu lokaciju ili selite svoju firmu, ne morate da brinete, jer će agencije za selidbe i transport obaviti sav posao.\nMeđunarodne selidbe obuhvataju i pripremanje potrebne putne dokumentacije, i dokumentacije za carinu. Vaše stvari su tokom međunarodnog transporta bezbedne. Međunarodni transport se obavlja drumom, morem ili vazduhom, odnosni kamionim, avionom ili brodom.\nMeđunarodne selidbe kamionom su veoma pouzdane i preporučuju se za evropske lokacije kao i za veće količine stvari. Međunarodne selidbe avionom su pogodne za manje količine stvari, ili za hitne selidbe, jer je ovo najbrži način transporta. Međunarodne selidbe brodom preporučuju se kada vremenski niste ograničeni, jer ovo najsporiji način transporta.


Stanovi za 42 porodice poginulih boraca i ratnih vojnih invalida iz Zvornika – Zvornik Danas\nNaslovna/VIJESTI/Stanovi za 42 porodice poginulih boraca i ratnih vojnih invalida iz Zvornika\nMinistar rada i boračko-invalidske zaštite Republike Srpske Petar Đokić i načelnik opštine Zvornik Zoran Stevanović potpisali su danas ugovor o izgradnji 42 stambene jedinice za potrebe zbrinjavanja porodica poginulih boraca i ratnih vojnih invalida u ovoj lokalnoj zajednici.\nĐokić je naglasio da je vrijednost projekta 1,2 miliona KM, te da Vlada Srpske finansira izgradnju 37, a opština Zvornik pet stanova.\n-Ovom iznosu treba dodati još oko 20 odsto vrijednosti ukupnog projekta, a tu su troškovi zemljišta i projektne dokumentacije koje je obezbijedila opština, priključak na infrastrukturu, kao i vanjsko uređenje prostora – rekao je Đokić novinarima nakon potpisivanja ugovora u Banjaluci.\n-Izgradnjom ovih objekata praktično rješavamo stambeno pitanje svih 35 porodica koje je rangiralo nadležno ministarstvo. Ovo je četvrta lokacija na kojoj gradimo stanove za ovu populaciju i sve su u neposrednom centru grada – naveo je Stevanović.\nPotpisnici ugovora o izgradnji stanova u Zvorniku su i direktor Direkcije za obnovu i izgradnju Republike Srpske Slavko Vukalović i predstavnik izvođača radova, preduzeća „Jokić-invest“ iz Zvornika.\n35 porodica izgradnja opstina opstina zvornik porodice poginulih boraca stambeno zbrinjavanje stanovi vlada rs zvornik\nU pretresima u Vlasenici pronađeno ilegalno naoružanje


KASNO POČEO SA PRIPREMAMA: Rafael Nadal odložio povratak na teren | Ekspres.net\nKASNO POČEO SA PRIPREMAMA: Rafael Nadal odložio povratak na teren\nPrvi teniser sveta Rafael Nadal odložio je svoj povratak na teren i rekao je organizatorima da neće igrati, kako je bilo planirano, na egzibicionom turniru u Abu Dabiju od 28. do 30. decembra jer je kasno počeo da se priprema.\n“Ovo je bila teška godina i treba da drugačije organizujem kalendar da bih bio spreman (za Australijan open)”, rekao je 31-godišnji Nadal, stanovnik Majorke, za sajt “Svetskog teniskog šampionata Mubadale”.\n“Žao mi je što sam morao da javim organizatorima i svim navijačima da neću igrati u Abu Dabiju”, dodao je on.\nNadal je na kraju naporne sezone 2017. godine, tokom koje se vratio na prvo mesto na ATP listi i osvojio Rolan Garos i Ju Es open, morao da zbog povrede kolena 14. novembra odustane sa završnog mastersa u Londonu.\nPrema španskom sportskom dnevniku AS, Nadal je ove nedelje prekinuo trening na Majorki da bi otišao u Barselonu na pregled kolena.\nNjegov sunarodnik Roberto Bautista Agut, 20. teniser sveta, će ga zameniti na trodnevnom egzibicionom turniru u Abu Dabiju na kome učestvuje šest igrača.\nTags abu dabiodlaganjepovratak na terenpovredapripremerafael nadal\nINTERVJU, TROICKI: Odrastao sam sa Noletom i ne mogu da shvatim njegove uspehe KOLUMNA, KOVAČEVIĆ: Zašto navijam da Nole uzme Rolan Garos, ali za jedno 3,4 godine…? PAŽNJA, DOMINIK DOLAZI! Upoznajte sledećeg Broja 1, momka koji će preuzeti presto kad se Novak umori od tenisa Novak se izvukao iz rimskog bunara, u četvrtfinalu protiv Nadala


EU priprema nova ograničenja emisije štetnih gasova za automobile – BALKAN TV NOVI SAD\nHomeVestiEU priprema nova ograničenja emisije štetnih gasova za automobile\nEU priprema nova ograničenja emisije štetnih gasova za automobile\nEvropska komisija predstavila je svoje predloge za smanjenje emisije ugljendioksida (CO2) u sektoru saobraćaja posle 2020, zahtevajući od automobilske industrije da za deset godina za trećinu smanji emisiju štetnih gasova automobila da bi odgovorila na klimatske ciljeve Unije.\nKomisija traži da za automobile i terenska vozila prosek emisija CO2 padne za 30 odsto do 2030. godine, sa međuciljem za smanjenje od 15 odsto do 2025. Te predloge još treba da razmotre zemlje članice i Evropski parlament pre nego što budu usvojeni.\nNove restrikcije deo su glavnih mera koje je Komisija predstavila u svom paketu „Čista mobilnost“ koji ima dvostruki cilj – uspešno odgovoriti na obaveze koje je EU preuzela prema Pariskom sporazumu o klimi, a takođe i podstaći sektor vozila na čistu energiju, što se smatra strateškim potezom. EU se u okviru Pariskog ugovora obavezala da će smanjiti emisije ugljendioksida za 40 odsto do 2030. u odnosu na nivo iz 1990. godine.\nPosle skandala dizelgejt, posle koga su se nizala otkrića o razlici između deklarisane emisije zagađujućih gasova automobila i stvarne količine tih gasova koji se ispuštaju na putevima, EU takođe nastoji da povrati kredibilitet u svoj automobilski sektor.\nPrema Evropskom udruženju proizvođača automobila (ACEA), u Evropi je 2015. na saobraćajnicama bilo samo 0,1 odsto električnih i 0,4 hibridnih vozila. Poslednji podaci prodaje novih automobila su malo više ohrabrujući. U drugom tromesečju ove godine nove registracije hibridnih i električnih vozila su znatno porasle u odnosu na godinu dana ranije, za 61,1 odnosno 45,8 odsto, ali ta vozila i dalje čine neznatan udeo u ukupnoj prodaji.\nSvemirska stanica bi mogla uzrokovati „vatrenu kišu“ nad Evropom


DOM OMLADINE BEOGRADA U GOSTIMA » Dom Omladine Beograda\nVesti » DOM OMLADINE BEOGRADA U GOSTIMA\nDOM OMLADINE BEOGRADA U GOSTIMA\nDom omladine Beograda (DOB), kao jedna od vodećih ustanova kulture u Srbiji, u 2017. godini pokreće program saradnje sa srodnim institucijama u drugim gradovima naše zemlje, sa željom da deo svojih kvalitetnih i zanimljivih programa ponudi i publici koja nema priliku da posećuje događaje u prestonici. Budući da je prošle godine u DOB-u realizovano čak 1873 programa, redakcija je odlučila da deo toga ponudi zainteresovanim ustanovama kulture širom Srbije. Tim Doma omladine spreman je da, sa svojim saradnicima i gostima, u kulturnim ustanovama drugih gradova predstavi deo onoga što se 2016, ali i ranijih godina, događalo u prostoru ove beogradske ustanove kulture.\nSve ustanove kulture zainteresovane za saradnju sa Domom omladine Beograda mogu da nas kontaktiraju na mejl office@domomladine.org. Takođe, rado ćemo razmotriti predloge drugih ustanova za realizaciju njihovih produkcija u Domu omladine.\nGostovanja počinjemo 31. januara u Studentskom kulturnom centru Kragujevca sa tribinom na temu “Fanzini - kad su društvene mreže bile umetnost”, a želja nam je da u predstojećem periodu naše programe predstavimo publici u što više mesta u Srbiji, ali i regionu.\nDOM OMLADINE BEOGRADA U GOSTIMA: KRAGUJEVAC\nTRIBINA: Fanzini - kad su društvene mreže bile umetnost\nUTORAK, 31. JANUAR, SKC KRAGUJEVCA\nGOVORI: VASA RADOVANOVIĆ, urednik fanzina "Oprem dobro!", koji aktivno izlazi od 1986. godine\nZamislite mladog pankera ili metalca s kraja sedamdesetih i početka osamdesetih godina prošlog veka, čiji omiljeni bendovi se u mejn-strim medijima pojavljuju samo ako tokom svirke u nekom klubu bude tuče i hapšenja. On krije da je sav nesrećan jer ga razumeju samo retki, jednako nesrećni, i jer niko ne obraća nimalo pažnje na to što je njemu važno. Onda mu u ruke dođe neki čudan časopis, pun tekstova otkucanih na pisaćoj mašini ili pisanih rukom, pa fotokopiranih, koji miriše na “karbofiks”, poveza ojačanog selotejpom i heftalicom.\nU tom neuglednom izdanju može da pronađe sve što ga zanima - recenzije koncerata na kojima je bio ili na koje je želeo da ode, intervjue pank, hard kor, metal ili novotalasnih bendova (prvi intervju Električnog orgazma pojavio se podeljen u dva fanzina, “Kvazimodo” i “Kreten”). Tu su i adrese autora fanzina i njihovih saradnika, pa mladi čovek na trenutak batali weltschmerz i piše im pisma, zauzvrat dobija druge fanzine i, na kraju, sam dohvati “karbofiks”, selotejp i heftalicu, pa svoje delo šalje na razne adrese…


Razdragana mladost i lepota Gornje Jablanice\nPočetna/TRADICIJA/MANIFESTACIJE/Razdragana mladost i lepota Gornje Jablanice\nSana Life 17. juna 2016.\tMANIFESTACIJE, TURIZAM Ostavite komentar\nMladost i lepota Gornje Jablanice, tako se najkraće može opisati atmosfera i ugođaj sa prvog Letnjeg karnevala koji je priređen povodom početka letnje turističke sezone u Medveđi i Sijarinskoj banji.\nGlavni akteri dešavanja ulicama Medveđe bili su najmlađih, mladi i uvek mladi pa su tako učestvovali mališani iz Predškolske ustanove „Mladost“, svih osnovnih škola iz Medveđe, učenici srednje tehničke škole „Nikola Tesla“, KUD „VEZ“, potom karnevalska grupa i mažoretkinje iz Leskovca i KUD Albanaca.\nPrvi karneval u Medveđi otvorio je predsednik opštine dr Nebojša Arsić koji je istakao da je ovo prvi karneval koji se organizuje u tom mestu i da će sledeće godine nastojati da se karnevl omasovi i traje više dana.\n“Kulturni život u Medveđi proteklih dana izuzetno bogat. Imali smo gostovanje leskovačkog Narodnog pozorišta, potom je organizovana manifestacija „Prvi glas Medveđe“, penzioneri su povodom 40 godina postojanja udruženja priredili svečanu akademiju, a povodom dana opštine organizovane su i književne večeri i izložba slika, kazao je Arsić i podsetio da u Sijarinskoj banji predstoje Gejzerske noći kao i Bogunovačke večeri.\nNa sceni ispred Doma kulture u Medveđi mažoretkinje su izvele svoje plesne tačke a predškolci iz PU „Mladost“ iz Medveđe, sa svojim vaspitačima, pripremili su i izveli dramsku tačku. Prvi karneval u Medveđi završen je igrom KUD „Vez“ iz Medveđe.\nOrganizator ovogodišnjeg karnevala je Turistička organizacija Medveđe koja je pokazala da ima dovoljno energije i kreativnosti da pokrene zanimljiva dešavanja. Koliko su u tome uspeli najbolje ilustruje veliki broj razdraganih lica koja su pratila karneval.\nOznakebanja kaneval Medveđa Sijarinska\nPrethodni Najljepši grad u galaksiji – šetnja dubrovačkim stoljećima\nSledeći SLIKA DANA: Mažoretkinje za početak sezone\nDanas je u Javnoj biblioteci u Doljevcu održana konferencija za novinare na kojoj je javnosti …


Predsjednik Skupštine Crne Gore sastao se sa predstavnicima NVO „Mladi Romi”\nponedjeljak, 14 decembar 2020 16:15\nSkupština će podsticati međuetnički sklad\nPredsjednik Skupštine Crne Gore Aleksa Bečić sastao se danas sa predstavnicima NVO „Mladi Romi”, Samirom Jahom, izvršnim direktorom, Almedinom Jašaraj i Sultanom Bećom.\nKonstatujući posvećeno i aktivno djelovanje ove nevladine organizacije u cilju poboljšanja položaja romske zajednice u Crnoj Gori, predsjednik Bečić naglasio je važnost kontinuiranog rada na daljem snaženju multietničkog i multikulturalnog karaktera Crne Gore.\nU tom kontekstu, on je iskazao spremnost Skupštine Crne Gore da pruži puni doprinos suzbijanju svih oblika diskriminacije i da kroz raspoložive mehanizme radi na jačanju građanskog društva. Sagovornici su se saglasili da ostvarenje pune ravnopravnosti i integracije Romkinja i Roma treba da bude prioritet u radu svih nadležnih institucija sistema.\nU interaktivnom dijalogu razmijenjena su mišljenja o trenutnim aktivnostima ove organizacije, uz ocjenu da postoji dosta prostora za unapređenje saradnje sa Skupštinom Crne Gore i nadležnim skupštinskim radnim tijelima.\nSjednica Četvrtog vanrednog zasijedanja u 2021. godini (prenos uživo)\nPredsjednik Skupštine sa ambasadorom Francuske\nSusret Bulajić - Popa\nČetvrta sjednica Komisije za praćenje i kontrolu postupka privatizacije\nPotpisivanje sporazuma o osnivanju ženskog kluba


Fotografija pre fotografije | www.subotica.info - Dešavanja, najave, intervju, sve o Subotici\nPočetna » Kultura » Fotografija pre fotografije\nFotografija pre fotografije\nSre, 15.10.2014 - 20:20 -- nikola.tumbas\nIzložba: Fotografije pre fotografija – dagerotipije iz zbirke Fotomuzeja, prikazana prošle godine u Muzeju istorije Jugoslavije u Beogradu otvorena je večeras Gradskom muzeju.\nOvo je treća u nizu, nakon Moderne galerije u Lazarevcu i Zavičajnog muzeja u Vrnjačkoj Banji, planiranih izložbi koje će u periodu od oktobra do decembra biti prikazane u čak devet gradova širom Srbije, a u sklopu projekta: „Prezentacija kolekcije dagerotipija u muzejima u Srbiji“ podržanom od strane Ministarstva kulture i informisanja Republike Srbije. Nakon Subotice, izložba se seli u Kikindu, dok će, tokom novembra posetiti i Zrenjanin, Kruševac, Valjevo, Kragujevac i Čačak.\nKako su dagerotipije izuzetno osetljive i do sada nije pronađen način da se spreči njihovo propadanje prilikom izlaganja svetlosti, posetioci muzeja imaju sada vrlo retku priliku da vide ove preteče fotografija.\nValerija Agošton Pribila\nGordana Prčić Vujinović\nSzekeres Levente osvojio prvo mesto na međunarodnom takmičenju fotografije prirode


Predstavnici partija nastavljaju neformalne razgovore o formiranju nove Vlade\nPredsednik Republike Boris Tadić izjavio je da traju pregovori čiji će rezultat biti formiranje socijalno odgovorne i proevropske Vlade koja treba da omogući bolji život svih građana. Tadić je pozvao sve stranke da poštuju izbornu volju građana koji su se na izborima odlučili za nastavak evropskog kursa zemlje. Nema te postizborne matematike kojom savez Šešelja i Koštunice može da sakrije izborni fijasko, a gubitnici izbora od naroda nisu dobili mandat da mu ukinu perspektivu i budućnost, naveo je Tadić u pisanoj izjavi i dodao da onaj ko iz izbora u izbore ima sve manje glasova a sve veću želju da zadrži vlast, upravo je taj koji priželjkuje prekrajanje narodne volje i uzurpaciju vlasti.\nPredsednik Sandžačke demokratske partije Rasim Ljajić smatra da postoje realni izgledi da Srbija dobije proevropsku vladu. Svi politički razlozi navode na to da socijalisti imaju neuporedivo veći interes da uđu u koaliciju s Demokratskom strankom nego da se naslone na SRS i DSS, ocenio je Ljajić i dodao da ukoliko se SPS okrene proevropskoj opciji, ne samo da ima šansu da podmladi biračko telo nego i da ga značajno uveća.\nS druge strane, predsednik Nove Srbije Velimir Ilić veruje da će Srbija dobiti novu vladu najkasnije do početka juna i da će je formirati koalicija DSS i NS, Srpska radikalna stranka i koalicija oko SPS-a. Naši pregovori sa socijalistima i radikalima idu veoma dobro, najvažnije je da su se sve tri strane usaglasile oko osnovnih načela buduće vlade, tako da će Srbija najkasnije za dve nedelje dobiti nacionalnu vladu, rekao je Ilić.


Parafiran ugovor o koncesiji za izgradnju autoputa Banja Luka - Prijedor - Privredna štampa\nMinistar saobraćaja i veza Republike Srpske Neđo Trninić i generalni menadžer kompanije China Shandong International Economic & Technical Cooperation Group Ltd. Jang Sju parafirali su juče ugovor o koncesiji za izgradnju autoputa Banja Luka – Prijedor – Novi Grad, prva faza Banja Luka – Prijedor.\nVrijednost projekta izgradnje autoputa Banja Luka –Prijedor, ukupne dužine 42,2 kilometra, iznosi 297 miliona evra. Parafiranjem ugovora o koncesiji stekli su se uslovi da kineski partner pokrene proceduru plaćanja koncesione naknade, a poslije uplate, biće zvanično potpisan ugovor o dodjeli koncesije.\nMinistar Trninić naglasio je da je ostavljen razuman rok za uplatu koncesione naknade, poslije čega će se pristupiti zvaničnom potpisivanju ugovora, čime on postaje pravosnažan. On je podsjetio da su pregovori sa kineskim partnerima trajali skoro tri i po godine, te je dogovoren način finansiranja, izvođenja radova, rokovi i ostali tehnički detalji.\nPrema riječima ministra Trninića, u međuvremenu je dobijeno i pozitivno mišljenje Pravobranilaštva Republike Srpske za potpisivanje ugovora, mada to i nije bio jedan od presudnih uslova.\n-Kineski partner se ugovorom obavezao da projektuje i drugu dionicu autoputa na pravcu od Prijedora do Novog Grada, te brzog puta prema Kozarskoj Dubici. Nadam se da ćemo poslije pet godina, kada završimo prvu fazu autoputa Banja Luka – Prijedor, nastaviti sa realizacijom ovih pravaca – zaključio je Trninić.\nDodao je da je Vlada Republike Srpske opredijeljena za realizaciju planova, koji podrazumijevaju izgradnju mreže autoputeva i brzih puteva. Na ovaj način, istakao je ministar Trninić, Vlada Srpske pokazuje da nije stala u toj namjeri i da se nije zadovoljila sa prvih 105 kilometara autoputa.\n-Nastavljamo prema Prijedoru, Rudanci na Koridoru Vc, očekuje nas i izgradnja mosta preko rijeke Save kod Gradiške, a nadamo se i veoma skorom okonačnju pregovora sa još jednom kineskom kompanijom u vezi sa koncesionim ugovorom za koridor Pet ce kroz teritoriju Republike Srpske, od Vukosavlja do Brčkog. Građani Srpske imaće na raspolaganju mrežu autoputeva, dugu 420 kilometara – zaključio je ministar Trninić.\nDirektor Javnog preduzeća „Autoputevi Republike Srpske“ Dušan Topić nije krio zadovoljstvo činjenicom da je potpisan prvi koncesioni ugovor za izgradnju autoputa u Republici Srpskoj.\n-Otvaranjem autoputa „9. januar“ Banja Luka – Doboj i ovim ugovoorm pokazali smo da možemo i znamo da izgradimo. Autoput Banja Luka – Prijedor finansiraćemo na novi način, putem koncesije. To je veliki izazov za nas, ali smo spremni da uđemo u tu vrstu finansiranja projekata. Vjerujem da ćemo za pet godina imati još jednu svečanu ceremoniju puštanja u saobraćaj autoputa Banja Luka – Prijedor – obećao je Topić.\nVlada Republike Srpske je na sjednici, održanoj 1. oktobra 2018. godine, dodijelila koncesiju kineskoj kompaniji China Shandong International Economic & Technical Cooperation Group Ltd. na period od 33 godine, uključujući i period izgradnje, a koncesionar se obavezao na plaćanje koncesione naknade. Ona se sastoji od jednokratne naknade, koja iznosi 1,5 odsto od vrijednosti investicije, odnosno 4,47 miliona eura i godišnje naknade od pet odsto od prihoda ostvarenih obavljanjem koncesione djelatnosti, odnosno od iznosa prikupljene pretplate.


FIBA LŠ: Dabl-dabl Štimca, Mornar pao u završnici | Double - Double\nFIBA LŠ: Dabl-dabl Štimca, Mornar pao u završnici\nJanuary 17, 2017 Nemanja T.\tLeave a comment\nU mečevima igranim u 18h i 18 30h pobede su odneli Banvit, Juventus, Bešiktaš, Nimburk i Ironi Nahirija.\nBanvit je prelomio utakmicu protiv Heliosa u poslednjoj četvrtini i na kraju slavio sa 74:56. Najbolji u sastavu pobednika bili su Teodor sa 15 poena i 9 asistencija, Murić sa 15 poena i 5 skokova, Vidmar sa 14 poena i 7 skokova i Kulig sa 13 poena i 9 skokova. Najbolji u poraženom timu bili su Kari sa 17 poena i 6 asistencija, Kizlnik sa 13 i Bratec sa 11 poena.\nU grupi D Juventus je bio bolji u završnici meča od Mornara i pobedio sa 82:74. Najbolji u pobedničkoj ekipi bili su Best sa 15 poena i 8 skokova, Digs sa 13 poena i 12 asistencija, Vasilius sa 11 poena i 8 skokova, Salenga sa 10 poena i 5 skokova i Galdikas sa 10 poena. U ekipi Mornara najbolji su bili Mugoša sa 24 poena, Voler sa 20 poena i 5 asistencija i Radunović sa 13 poena.\nU Partizanovoj grupi E Solnok je tek posle produžetka poražen od Bešiktaša sa 91:96. Najbolji u sastavu turskog tima bili su Tompson sa 21 poenom, Štimac sa 19 poena i 14 skokova, Stroberi sa 18 poena, Rol sa 15 poena i 5 asistencija i Vims sa 14 poena, 7 skokova i 6 asistencija. Mađarski tim su predvodili Andrić sa 20 poena i 5 skokova, Vojvoda sa 18 poena, Pavlićević sa 17 poena i 9 asistencija i Borisov sa 17 poena i 5 skokova.\nU grupi A Nimburk je savladao Monako sa 76:66. Češki tim su predvodili Lorens sa 14 poena, 6 skokova i 5 asistencija, Benda sa 14 poena i 7 skokova, Alen sa 14 poena, Sant-Ros sa 13 poena i 9 skokova, Hruban sa 10 poena i Simpson sa 8 poena i 8 skokova. Najbolji u poraženom timu bili su Ouatara sa 19 poena i Bost sa 16 poena.\nIroni Naharija je dekasirala Baken Berse sa 101:62 (u drugoj četvrtini rezultat je bio 40:16). Izraelski sastav su predvodili Faust sa 30 poena i 6 skokova, Nesterenko sa 16 poena, Daglas sa 12 poena i 7 skokova, Skejldebrand i Gejts sa po 11 poena. U poraženoj ekipi Kitsing sa 13 poena i 5 skokova, Palm sa 13 poena, Akon-Pursel sa 11 poena i 5 skokova, Lerke sa 10 i Kristofersen sa 7 poena i 11 skokova.\ntagged with Borisov, FIBA LŠ, Mornar, Štimac


Početna » Standardizacija » Sistemi upravljanja »\nKontinuitet poslovanja predstavlja sposobnost organizacije da nastavi isporuku proizvoda ili usluga na prihvatljivom, prethodno definisanom nivou, nakon incidenta koji izaziva poremećaj.\nUpravljanje kontinuitetom poslovanja je proces upravljanja kojim se identifikuju potencijalne prijetnje po organizaciju i utjecaji koje te prijetnje, ukoliko se ostvare, mogu imati na poslovne procese. Upravljanje kontinuitetom poslovanja pruža okvir za izgradnju otpornosti i sposobnosti organizacije da na efikasan način odgovori na nastale poremećaje, kojim se štite interesi njenih ključnih zainteresovanih strana, ugled, brend i aktivnosti kojima se stvaraju vrijednosti. Stavljanje upravljanja kontinuitetom poslovanja u okviru organizacionog sistema upravljanja stvara sistem upravljanja kontinuitetom poslovanja koji omogućava organizaciji da vrši kontrolu, monitoring i stalno poboljšava uspostavljeni sistem.\nZahtjevi za uspostavljanje sistema upravljanja kontinuitetom poslovanja definisani su standardom BAS EN ISO 22301:2016.\nOvaj standard primjenjuje model „Planiraj–Uradi–Provjeri–Djeluj” (PDCA) za planiranje, uspostavlјanje, primjenu, funkcionisanje, monitoring, preispitivanje, održavanje i stalno poboljšavanje efektivnosti sistema upravljanja kontinuitetom poslovanja organizacije.\nPDCA model primijenjen na sistem upravljanja kontinuitetom poslovanja\nSistemi upravljanja kontinuitetom poslovanja, kao i svaki drugi sistem upravljanja, ima sljedeće ključne komponente:\nljude s definisanim odgovornostima;\nprocese upravljanja koji se odnose na:\nprimjenu i funkcionisanje;\npreispitivanje od rukovodstva, i\ndokumentaciju koja pruža dokaze koji se mogu provjeriti, i\nsve procese upravljanja kontinuitetom poslovanja relevantne za organizaciju.\nStruktura standarda BAS EN ISO 22301:2016 je usklađena s Dodatkom SL iz ISO/IEC Direktive, Dio 1. Dodatkom SL definisana je struktura standarda sistema upravljanja i ovaj standard se može lahko integrisati s drugim standardima sistema upravljanja.\nOrganizacije se mogu certificirati u skladu sa zahtjevima standarda BAS EN ISO 2230:2016 od strane akreditovanih certifikacionih tijela, čime dokazuju da su ispunili zahtjeve standarda.\nStandardom BAS EN ISO 22300:2016, Društvena sigurnost – Terminologija, dati su termini i definicije primjenljive u oblasti društvene sigurnosti radi uspostavljanja njihovog zajedničkog razumijevanja i dosljednog korištenja.


10. marta otpočeo je peti ciklus obuka za nastavnike i direktore osnovih škola u sklopu programa “Škole za 21. vek”. U ovom ciklusu sarađujemo sa školama iz školske uprave Beograd.\nS obzirom na situaciju sa virusom Covid-19, odlučili smo da sve treninge, koje smo do sada održavali uživo, prebacimo na onljan platformu Moodle. Materijali sa kursa, dostupni su direktorima i nastavnicima tri nedjelje od početka rada na kursu, a trening se zvanično završava 31. marta.\nTreninge smo organizovali na takav način da se jedan deo gradiva prelazi samostalno, te nastavnici i direktori mogu da prelaze materijale tempom koji njima odgovara, dok se deo sadržaja obrađuje na onlajn sesijama sa našim trenerima na programu.\nSaznajte više o Moodle treninzima\nElektronsko učenje vlastitim tempom\nPolaznicima treninga (nastavnicima i rukovodiocima škola) nudi se kurs za e-učenje koji je dopunjen dodatnim resursima i zadacima. Kursevi su smešteni na Moodle platformi, a polaznici mu mogu pristupiti sa svojih računara ili telefona.\nPolaznici su slobodni da uče sopstvenim tempom i da definišu lične puteve učenja na osnovu svojih individualnih potreba i interesa. Ne moramo planirati, upravljati ili pratiti polaznike kroz proces. Sadržaji e-kursa razvijaju se u skladu sa skupom ciljeva učenja i isporučuju se koristeći različite medijske elemente, kao što su tekst, grafika, audio i video.\nKurs pruža što veću podršku učenju (kroz objašnjenja, primere, interaktivnost, povratne informacije, rečnike itd.), Kako bi polaznici bili samostalni u učenju.\nU našem modelu treninga, iako nastavnici i direktori mogu da prelaze materijale vlastitim tempom, neke elemenate sadržaja i aktivnosti planirane su da budu vođene od strane naših trenera. Ovaj segment učenja je zamišljen da se odvija u određenom terminu u realnom vremenu na platformi.\nNaši treneri i polaznici kursa mogu da koriste komunikacijske alate unutar platforme za komunikaciju i zajednički rad.


Da li antidepresivi zaista deluju? - Smedia\n24.02.2018 | 12:36\nMeđunarodna studija, nastala analizom rezultata 522 ispitivanja, obuhvatila je 21 tip antidepresiva, koji se najčešće propisuju, i uzorak od 120.000 pacijenata. Studija objavljena u časopisu Lancet utvrdila je da su neki lekovi efikasniji od drugih, dok neki imaju manje nuspojave.\nSvi lekovi obuhvaćeni studijom - ukupno 21, među kojima su se našli i generički i novopatentirani lekovi, efikasniji su nego placebo, zašećerene tabletice davane kontrolnoj grupi. Međutim, čak i te placebo tabletice, bolje su protiv depresije, koja danas pogađa svaku 20. osobu na planeti, nego ništa, Gardijan.\nStudija je pokazala da milioni ljudi u svetu,...


Rešenja o izvršenju od sada dostupna na elektronskoj oglasnoj tabli suda - Gecić Law\nElektronska oglasna tabla suda uspostavljena je 1. januara 2020. godine omogućavajući tako fizičkim i pravnim licima efikasniji uvid u sva pismena iz izvršnog postupka koja im nisu uspešno uručena lično od strane suda ili javnog izvršitelja.\nMinistarstvo pravde Republike Srbije u saradnji sa USAID Projektom „Vladavine prava“ uspostavilo je elektronski način oglašavanja omogućavajući tako strankama da elektronskim putem dobiju informacije o pokrenutim postupcima u kojima su oni poverioci ili dužnici.\nDostavljanje pismena u građanskim sudskim postupcima povlači važne procesne posledice i samim tim je od izuzetne važnosti za zaštitu prava na pravično suđenje kao i prava na privatnu svojinu građana, preduzetnika i pravnih lica. Imajući u vidu navedeno, mogućnost dobijanja informacije o pokretanju izvršenja putem interneta, povećaće odgovornost, transparentnost i efikasnost pravosuđa, a takođe sprečava se i mogućnost zloupotrebe procesnih i drugih ovlašćenja.\nDa bi se ostvario uvid u informacije o pokretanju izvršenja na elektronskoj oglasnoj tabli suda, potrebno je da fizička lica unesu ime i prezime i JMBG, a pravna lica matični broj i PIB. U saopštenju Ministarstva pravde, navodi se da će, u narednim fazama, postojati mogućnost da se, uz prethodnu registraciju, putem elektronske pošte ili SMS poruke dobije informacija o isticanju dokumenta na oglasnoj tabli.\nRešenja o izvršenju isticaće se na elektronskoj oglasnoj tabli suda u roku od tri dana od bezuspešnog pokušaja uručenja (u slučaju rešenja na osnovu verodostojne isprave, od dana ponovljenog pokušaja uručenja), a protekom roka od osam dana od isticanja na elektronskoj oglasnoj tabli, smatraće se da je rešenje uručeno.\nNa ovaj način, i izvršni poverioci i izvršni dužnici biće u mogućnosti da bez odlaska u sud na pouzdan način utvrde da li je pismeno uručeno, odnosno datum stavljanja pismena na oglasnu tablu suda u slučaju nemogućnosti ličnog dostavljanja, a od kojeg momenta se ima smatrati da je pismeno dostavljeno.\nAutori: Milinko Mijatović i Jelena Jovanović


Obeležena godišnjica bombardovanja toplane "Novi Beograd" | Glas javnosti\nPočetna > Beograd > Obeležena godišnjica bombardovanja toplane "Novi Beograd"\n11 GODINA OD POGIBIJE RADNIKA "BEOGRADSKIH ELEKTRANA"\nJavno komunalno preduzeće "Beogradske elektrane" obeležilo je danas 11-godišnjicu NATO bombardovanja toplane "Novi Beograd" polaganjem venaca na spomen obeležje Slobodanu Trišiću, tragično stradalom radniku "Beogradskih elektrana".\nPočast su odali član Gradskog veća Goran Aleksić, u ime Skupštine Beograda, predsednik Skupštine opštine Novi Beograd Živan Obrenović, porodica Trišić, generalni direktor preduzeća Zoran Predić, bivši generalni direktor kompanije Predrag Vasić i zaposleni.\nŠteta od 400 miliona evra\nNATO je bombardovao toplanu "Novi Beograd" 4. aprila 1999. godine u 4.26 sati, kada su razoreni najveći skladišni kapaciteti goriva u Srbiji - rezervoari "Beogradskih elektrana", crpna stanica na reci Savi i deo postrojenja.\nTom prilikom je znatno oštećeno i pretakalište za gorivo, benzinska pumpa i okolni objekti, a materijalna šteta procenjena je na oko 800 miliona maraka.\nPredić je izrazio uverenje da zaposleni u preduzeću, Beograđani i građani Srbije ne mogu i ne žele da zaborave žrtve nerazumnog bombardovanja i razaranja naše zemlje, saopštile su "Beogradske elektrane".\n- Duboko verujem da je nemoguće ni posle 11 godina od NATO bombardovanja Srbije i postrojenja "Beogradskih elektrana" naći ijedan razuman odgovor na pitanje zbog čega je tada poginulo više hiljada naših građana, a među njima na radnom mestu kolega Slobodan Trišić - kazao je Predić.\nPredić je podsetio da su tom prilikom uništeni najveći skladišni kapaciteti za goriva u Srbiji, kao i drugi vitalni delovi postrojenja toplane "Novi Beograd" i zbog toga građani Beograda posledice ovog nerazumnog čina osećaju i danas.


Svet Архиве - Page 2 of 4 - Valjevo\n29. June 2020.\tComments Off on COVID-19: U Valjevu 26 novih slučajeva za jedan dan\nU Valjevu je prema zvaničnim podacima iz Zavoda za javno zdravlje za 28. jun registrovano 26 novih slučajeva COVID 19. Do sada je ukupno registrovano 239 potvrđnih slučajeva na teritoriji Valjeva. U Valjevu je do sada preminulo ukupno 19 osoba, 6 hospitalizovanih, 37 u kućnoj izolaciji i 177 osoba se oporavilo od ove opake bolesti. U Kolubarskom okrugu ukupno ima ...\n1. June 2020.\tComments Off on COVID-19: Svet, Srbija, Valjevo\nŠirom sveta od korona virusa do danas je zaraženo ukupno 6.268.146 osoba, 373.980 osoba je preminulo a oporavilo se 2.848.649 osoba, pokazuju najnoviji podaci. Najveće žarište u svetu su Sjedinjene Američke države gde je ukupan broj zaraženih 1.837.170, dok je 106.195 osoba preminulo. Na drugom mestu je Brazil sa 514.992 pozitivna i 29.341 smrtnim slučajem. U Evropi najveće žarište je Rusija ...


Ranko Zdravković oslobođen uz novčanu kaznu - Radio Goraždevac\nRanko Zdravković oslobođen uz novčanu kaznu\nČlan PO opštine Peć Ranko Zdravković pušten je danas iz pritvora uz novčanu kaznu od 750 evra za ometanje izbornog procesa. Kako je izjavio za radio Goraždevac nije mu jasno ni zašto je kažnjen ni zašto je priveden. „Ni sam ne mogu da verujem šta se desilo. Glasao sam na biračkom mestu, glasao sam, odradio svoj deo posla kao građanin i udaljio sam se od biračkog mesta pedesetak metara, gde sam sedeo sa ostalim građanima. Kola su mi parkirana na pedeset do sedamdeset metara od biračkog mesta, međutim neko je dao dojavu kako ja lobiram za Srpsku listu. Sada čekam rešenje koje je preinačeno u novčanu kaznu od 750 evra u zamenu za kaznu zatvora“, rekao je Zdravković u izjavi za radio Goraždevac.\nPredsednik PO Opštine Peć i odbornik u lokalnom parlamentu po kosovskom sistemu Miloš Dimitrijević rekao je u izjavi za radio Goraždevac da je privođenje Ydravkovića udar na sve Srbe koji ovde žive. „Ovo je bio samo jedan atak na nas koji radimo za interese Srpske liste i interese Srba na ovim prostorima, koji su već ubedljivo pobedili na ovim parlamentarnim izborima. Ovo što se desilo juče je sramni čin policije i onih ljudi koji su prijavili. Želim da se zahvalim pravnom timu koji je pio spreman da pomogne u korist Ranka Zdravkovića i u korist svih Srba koji ovde žive jer ovo nije bio pritisak samo na Ranka nego na sve nas. Ovo što se desilo Ranku može sutra svima nama da se desi“, rekao je Dimitrijević.


Tri lobija uništila reputaciju domaćeg mleka – Net.hr\nTri lobija uništila reputaciju domaćeg mleka\nAutor: Ivana Barać 17:06 22.02.2013\nPo Kneževićevim rečima krivi su uvoznički, monopolistički i politički (DS) lobi\nMinistar poljoprivrede Goran Knežević optužio je uvoznički, monopolistički i politički lobi, za trenutnu krizu na tržištu mleka i poručio da će za to neko sigurno odgovarati, makar to bio i on lično.\n– Neko će sigurno odgovarati, taman bio i ja – rekao je Knežević novinarima prilikom vanredne kontrole stočne hrane na farmi Poljoprivredne korporacije Beograd (PKB), prenosi Tanjug.\nPrema njegovim rečima, iza aktuelnih dešavanja stoji veliki uvoznički lobi koji želi da genetski modifikovana hrana dođe na naše tržište, kao i monopolisti koji žele da domaću stočnu hranu zamene onom koju oni proizvode i uvoze.\nFoto: Tanjug – Z. Žestić\n– Ja odgovorno tvrdim da je čitava ova kampanja koja se vodi upravo protiv srpskog poljoprivrednika i stočara, proistekla iz nekoliko izvora – rekao je ministar.\nKnežević tvrdi da tu spada i politički lobi koji zastupa Demokratska stranka, koji “želi na svaki način da onemogući dobre rezulate koje je pokazalo aktuelno Ministarstvo poljoprivrede i vlada“.\nKnežević je izneo i opasku da “nam Ješić nije rekao ništa novo i pametno“.\nOn je podvukao da je Vlada Srbije zvala pokrajinsku vladu na razgovore i dogovore i po pitanju suše i ugovora sa kompanijom Al Dahra iz Emirata, zaključivši da je bilo najnoramalnije da u slučaju problema sa mlekom, “čak i da je tako kako kažu, da okrenu telefon, a ne da se takve informacije objavljuju na Twitter-u“.\ngoran knežević ministar poljoprivrede mleko aflatoksin


Vesti online / Sport / Fudbal / Pižon: Preplavile su me emocije\nCrvena zvezda obeležila je 40 godina od učešća u finalu Kupa UEFA i tom prilikom su dodeljena priznanja, između ostalog i Vladimir Petroviću (50 godina od dolaska u klub) pa je i upitan kako se nosi sa emocijama povodom jubileja.\n- Vrlo lep film smo odgledali, preplavile su me emocije povodom ovog jubileja - rekao je Petrović.\nDao je i komentar povodom osvajanja Superlige Srbije tima iz Ljutice Bogdana.\n- Pošto sam u izvršnom štabu ispratio sam celu sezonu. Veliki je ovo uspeh celog tima i stručnog štaba, kako za dominantnu titulu u domaćem prvenstvu tako i plasman u Ligu šampiona - rekao je Petrović.\nFUDBAL Pižon: Igračima Zvezde bih poručio...\nFUDBAL Zvezdina zvezda na klupi "romantičara"


Ekonomija - datum: 2019-12-09 DARKO KRIVOKAPIĆ PORUČIO\nDarko Krivokapić Podmorski kabl šansa za EPCG\nPodmorska energetska veza Crne Gore i Italije pruža veliku šansu Elektroprivredi (EPCG) da još bolje valorizuje svoje proizvodne potencijale i iskoristi italijanske kako bi što efikasnije ispunjavala obaveze prema kupcima. To je saopštio Darko Krivokapić, izvršni rukovodilac Direkcije za upravljanje energijom EPCG. On smatra da će podmorski kabl prvenstveno omogućiti elektroenergetskoj kompaniji pristup velikom broju potencijalnih partnera, čime se otvaraju dodatne mogućnosti za optimizaciju sopstvenog portfolija.\n– Sa kompanijama iz Italije smo tokom prethodne godine ostvarili više bilateralnih susreta, tokom kojih smo okvirno dogovorili moguću saradnju u narednom periodu. Kako EPCG svoju proizvodnju već planira po tržišnom principu, mislim da taj princip ne treba mijenjati, s tim što će nam veza sa jednim velikim i likvidnim tržištem sada omogućiti pristup mnogo široj lepezi ponude i potražnje – prenijela je agencija Mina biznis da je rekao Krivokapić za list Elektroprivreda. Dodao je da je u Evropi aktuelno međusobno povezivanje elektroenergetskih tržišta što će značajno ubrzati i uticati na donošenje odluke u kom pravcu će se razvijati poslovanje kompanije u tom segmentu.\n– Priključenjem kabla Crna Gora će dobiti veoma značajnu energetsku vezu. Kabl će omogućiti direktnu povezanost, ne samo sa italijanskim elektroenergetskim tržištem, koje je jedno od najvećih u Evropi, već i sa jedinstvenim evropskim – naveo je Krivokapić.\nPreko partnerskih kompanija rade i u regionu\nEPCG je, prema Krivokapićevim riječima, već nekoliko godina preko partnerskih kompanija uključena u tržišta regiona, a analizira se i mogućnost direktnog učešća.\n– U svakom slučaju, mogućnost pristupa većem broju tržišta i partnera posledično će voditi do većeg obima trgovine električne energije, što predstavlja potencijal da se uz odgovorno poslovanje i dodatnu optimizaciju ostvari veća dobit – saopštio je Krivokapić.\n– Tu EPCG vidi svoju šansu, jer kroz pružanje pomoćnih i sistemskih usluga imamo mogućnost da još bolje valorizujemo svoju proizvodnju – rekao je Krivokapić.


LG dobio 10 nagrada na CES-u 2013 | PC Press\nLG dobio 10 nagrada na CES-u 2013\n20. novembar 2012. 20. novembar 2012. Aleksandra Šakić\nKompanija LG Electronics dobila je deset prestižnih CES nagrada za inovacije, uključujući i nagradu u kategoriji video displeja za svoj Ultra HD (Ultra-High-Definition) televizor, sa ekranom dijagonale 84 inča i četiri puta većom rezolucijom od standardnih LED HD televizora. Od 2004. godine, LG Electronics je dobio više od 130 CES nagrada.\nU kategoriju mobilnih telefona, LG Electronics je nagrađen za tanki i stilizovan LG Optimus G smart telefon, moćnih performansi i elegantnog dizajna. Snapdragon S4 Pro procesor brzine 1.5GHz, poseduje Asynchronous Symmetric Multiprocessing (aSM), koji omogućuje svakom od jezgara da radi odvojeno, kako bi ostvario maksimalne performanse uz duže trajanje baterije. Pored izvanredne efikasnosti baterije, Optimus G poseduje i najsavremeniji ekran.\nTagovi: CES 2013, inovacije, LG, nagrade\n← UPIS – prvi srpski ERP\nU prodaji je connect 24 →


Koristite zdravlje čitavog naroda i osigurajte sigurnost hrane i korist za društvo.\nTrenutno su glavni proizvodi kompanije oftalmološki projekti ispitivanja gena i proizvodi za brzo otkrivanje sigurnosti hrane / medicinski POCT, koji su izvrsni inozemni proizvodi za testiranje ili platforme s vodećim međunarodnim i osnovnim tehnologijama. Shanghai chuangkun biološki, kao generalni agent u Kini, odgovoran je za sveobuhvatnu promociju, razvoj, prodaju i postprodajni rad na kineskom tržištu. Vizija kompanije je predstaviti inozemne vodeće visokokvalitetne proizvode i platforme, dalje nadograditi i proširiti razvoj, cijepiti široko kinesko tržište, usko surađivati s raznim kanalima, agentima i krajnjim kupcima, postići win-win suradnju i tražiti zajednički razvoj, tako da vrhunski proizvodi za testiranje i tehnološka platforma mogu se primijeniti i igrati ulogu na kineskom inspekcijskom tržištu.\nGlavni kupci kompanije su univerziteti i naučno-istraživački instituti, nezavisni centri za medicinsku inspekciju, IVD preduzeća za molekularnu dijagnozu, prehrambena preduzeća, pokrajinski i opštinski centri za kontrolu bolesti, nadzor i administraciju tržišta, inspekcija ulaza-izlaska i karantinski biro itd. Šangajska biologija chuangkun zalaže se za to da nova tehnologija molekularne dijagnoze koristi zdravlju čitavog naroda, osigurava sigurnost hrane i koristi javnosti.\nPredani upotrebi nove tehnologije molekularne dijagnoze kako bi osigurali sigurnost hrane, koristili zdravlju cijelog naroda, stvorili javnost!


Izostanak prave tehničke revizije projekata OIE otežava fazu gradnje i eksploatacije | Energetski portal Srbije\nIzostanak prave tehničke revizije projekata OIE otežava fazu gradnje i eksploatacije\n08.08. 2014 Srbija\nNaš sagovornik je gospodin Nebojša Arsenijević, IFC menadžer balkanskog programa za obnovljive izvore energije.\nIFC, članica grupacije Svetske banke, je najveća međunarodna razvojna organizacija fokusirana isključivo na razvoj privatnog sektora. Kroz saradnju sa privatnim preduzećima u više od 100 zemalja, IFC koristi svoj kapital, stručnost i uticaj kako bi pomogla da se iskoreni siromaštvo i pospeši održivi razvoj. Samo u protekloj fiskalnoj godini, IFC je investirala više od 22 milijarde dolara u projekte koji će unaprediti standard ljudi u zemljama u razvoju i uhvatiti se u koštac sa najvećim izazovima sa kojima se ova društva suočavaju.\nEP: Gospodine Arsenijeviću, da li sadašnji presek regulatornog zakonskog okvira u sektoru obnovljivih izvora omogućava realne investicije u ovom trenutku u Srbiji? Po Vašem mišljenju da li je prethodnim uredbama i modelom ugovora sve uspešno regulisano?\nNA: Pravi sud o tome mogu da daju samo kompanije koje se bave razvojem i izgradnjom projekata obnovljivih izvora energije. Regulativa koja je u direktnoj nadležnosti Ministarstva energetike relativno dobro pokriva ovu oblast, ali razvoj projekata obnovljive energije regulisan je i mnogim drugim zakonima i propisima, kao i potrebom da se prikupe mnogobrojne dozvole i mišljenja od strane javnih kompanija i lokalne samouprave. Mislim da upravo tu leži osnovni problem za razvoj manjih projekata – neusaglašenost propisa i možda nedovoljno iskustvo institucija i javnih kompanija koje izdaju ove dozvole i mišljenja.\nTakođe, veoma je važno da se precizno ograniči vremenski rok u kojem javni sektor treba da pruži odgovor. Na mnogim skupovima koji su organizovani u Srbiji, upravo taj problem su isticale kompanije koje razvijajau projekte. U skladu sa time, trebalo bi razmisliti o uvođenju insistucije tzv. „ćutanja administracije“. Ova pravna institucija podrazumeva da ako se javni organ ne oglasi u zakonski predviđenom roku, to automatski znači da se saglasio, odnosno izdao potvrdu ili odobrenje.\nŠto se tiče većih projekata, oni su po pravilu u vlasništvu međunarodnih kompanija. Percepcija rizika ovih kompanija (posebno političkog rizika) znatno je veća od percepcije domaćih kompanija. Stoga bi resorno ministarstvo ovim projektima moglo ponuditi dodatne garancije, naravno ne odstupajući od osnovnog koncepta koji je relevantan za ostale projekte obnovljivih izvora.\nEP: Kakva je Vaša saradnja sa državnim institucijama u Srbiji? Da li postoji spremnost državnih institucija da se saslušaju i primene Vaši predlozi po pitanju unapređenja trenutnog regulatornog okvira? Da li ste konsultovani od strane ministarstva u toku novih izmena Zakona o energetici?\nNA: Zvaničnu saradnju sa resornim ministarstvom započeli smo krajem 2012. godine. Tokom te jednogodišnje saradnje, predstavnici ministarstva i javnih kompanija (EPS, EMS) radili su zajedno sa IFC-em na pripremi najvažniji uredbi kojima se reguliše sektor obnovljivih izvora. U okviru te saradnje pripremljen je nov model otkupa obnovljive energije, kao i metodologija kojom se izračunava posebna naknada koju plaćaju kranji korisnici električne energije. Takođe, pripremljeni su i standardni modeli ugovora za otkup električne energije proizvedene iz obnovljivih izvora.\nIzmene Zakona o energetici su veoma važne ne samo za sektor obnovljivih izvora već i za održivost celog elektroenergetskog sektora u Srbiji. Ipak IFC nije mogao da prihvati dodatnu saradnju sa Ministarstvom kako to ne bi blokiralo ili dodatno odložilo naše ostale aktivnosti: podršku privatnom i bankarskom sektoru.\nEP: U odnosu na ostale zemlje Balkana kako se Srbija pozicionira po pitanju izvodljivosti projekata obnovljivih izvora energije?\nNA: Mislim da nisam subjektivan, ali u poređenju sa ostalim državama Zapadnog Balkana, Srbija ima verovatno najbolje uslove za razvoj sektora obnovljivih izvora energije. Pored prirodnih resursa, koji su svakako neophodni za razvoj ovog sektora, postoji čitav niz dodatnih parametara koji utiču na investitore (posebno međunarodne) da li da svoj novac ulože u obnovljive izvore.\nPolitička stabilnost i dobar pravni okvir su svakako jedan od osnovnih uslova. Mislim da je u tom delu Srbija među liderima u regionu.\nElektroenergetski sistem Srbije svakako je lider u regionu, kako u pogledu tehničkih parametara, tako i sa aspekta stručnog kadra koji rade u EMS-u i EPS-u. Pouzdanost elektroenergetskog sistema u koji elektrana isporučuje svoju proizvodnju je veoma važan parametar. Naime, česti i/ili dugotrajni problemi u sistemu mogu smanjiti količinu energije koju je elektrana proizvela a time i prihod vlasniku elektrane. To je posebno važno kod priključenja malih hidroelektrana, koje su po pravilu locirane na udaljenim i nepristupačnim lokacijama. Ovaj problem bi se mogao, sa pravne strane, rešiti odgovorajućom klauzulom u ugovoru o eksploataciji priključka između operatora sistema i vlasnika elektrane, gde bi se predvidelo vreme trajanja „dozvoljenih prekida“ na godišnjem nivou, kao i neka vrsta kompenzacije ukoliko se ovo vreme prekorači.\nKonačno, veoma je važna i veličina samog tržišta električne energije. Energija iz obnovljivih izvora i dalje je nešto skuplja od konvencionalne energije. Ovu razliku u ceni plaćaju krajnji korisnici. Stoga će određena količina energije proizvedene iz obnovljivih izvora manje opteretiti potrošače u Srbiji, nego u nekoj manjoj državi Zapadnog Balkana.\nEP: U zemljama Evrope pored fid-in tarifa postoje i druge mere podsticaja za korišćenje struje iz obnovljivih izvora energije kao što su: količinske obaveze, investicioni stimulansi, poreski krediti kao i javne nabavke. Da li IFC motiviše Srbiju planovima ili nacrtima skorijeg uvođenja nekih od ovih podsticajnih mera? Kojih?\nNA: Iako u zemljama Evropske Unije postoji nekoliko modela podsticanja obnovljive energije (na primer, model Zelenih Sertifikata koji se koristi u Rumuniji), ipak se model feed-in tarifa pokazao kao najpogodniji za brz i stabilan razvoj ovog sektora. Osnovna prednost modela feed-in tarifa je predvidljivost prihoda na dužem vremenskom horizontu koje elektrana može da ostvari. Naravno, postoje i određeni nedostaci – najveći nedostatak je što visina podsticaja nije prilagođena konkretnom projektu, već se vrši standardizacija po tehnologijama, i za neke tehnologije po veličinama instalisane snage. Tako se može desiti da je podsticajna cena veća nego što bi bilo neophodno za neke projekte, a nedovoljna da obezbedi njihovu isplativost za druge projekte.\nStoga je u svetu sve popularniji model tzv. aukcija, kod kojeg država, za konkretnu lokaciju, tehnologiju i instalisanu snagu, raspisuje tender, pri čemu pravo na izgradnju dobija kompanija koja ponudi najnižu otkupnu cenu. Iako ovaj model otklanja osnovni nedostatak modela feed-in tarifa, ipak se ne može smatrati savršenim. Naime primena ovog modela zahteva značajan trud i sredstva koje država mora da uloži kako bi konkretan projekat pripremila za fazu tendera. Stoga ovaj model ima smisla primenjivati za nekoliko najvećih projekata u državi.\nUprkos svemu, ne treba očekivati da Srbija promeni model podsticaja obnovljive energije. Odluka o izboru optimalnog modela obično se donosi na samom početku ovog procesa. Naknadne izmene mogu destabilizovati tržište i dodatno uvećati politički rizik iz perspektive investitora.\nEP: Na nedavno održanom stručnom skupu u Privrednoj komori Srbije prezentovali ste kompletnu ponudu IFC-a za projekte obnovljivih izvora energije. O kakvoj ponudi je reč?\nNA: Cilj ovog skupa bio je da kompanija i bankama u Srbiji predstavimo integralnu ponudu IFC-a u ovom sektoru, koja uključuje podršku u fazi razvoja projekata (kroz tzv. pružanje savetodavnih usluga) i u fazi finansiranja izgradnje ovih objekata (kroz tzv. pružanje investicionih usluga). Na teritoriji Zapadnog Balkana IFC nudi obe komponente: savetodavne usluge kroz regionalni program za obnovljive izvore energije, koji ja vodim, i kroz investicione usluge za direktno finansiranje projekata, koje vodi gđa Milica Sredanović, i kroz investicione usluge preko komercijalnih banaka, koje vodi gđa Aleksandra Krstić.\nIFC filozofija je da svako ima pravo da odabere onu vrstu pomoći koja mu je zaista neophodna. It tog razloga naši savetodavni i investicioni proizvodni nisu povezani. Postoje kompanije i banke kojima je potrebna isključivo tehnička pomoć ali ne i investiciona podrška, i obrnuto, neke kompanije i banke smatraju da imaju dovoljno tehničkog kapaciteta i mogu zatražiti isključivo investicioni proizvod.\nEP: Na koji način IFC vrši podršku lokalnom sektoru? Da li u okviru IFC postoji radna grupa ili kontakt osoba kojoj zainteresovani investitori ili učesnici u razvoju projekata mogu da se obrate za pomoć?\nNA: Veoma često naše kompanije podcenjuju značaj kvalitetno razvijenog projekta i stoga, kako bi smanjiti troškove razvija projekta, izradu tehničke dokumentacije poveravaju nedovoljno iskusnim kompanijama i pojedincima. Naš tim je prošle godine uradio veoma zanimljivu analizu. Prikupili smo informacije o godišnjim proizvodnjama starih konvencionalnih hidroeletrana i uporedili ih sa godišnjim proizvodnjama novosagrađenih malih hidroelektrana. Posmatrali smo period od 2008 do 2012 godine, u kojem je bilo prosečnih, sušnih i vlažnih godina. Uočili smo da stare hidroelektrane veoma dobro prate projektovane parametre – ukoliko je godina prosečna one su proizvodile u nivou projektove proizvodnje, za vlažne godine proizvodile su više od projektovanih vrednosti. Sa druge strane, većina malih hidroelektrana nije mogla da dostigne projektovane parametre čak ni tokom veoma vlažnih godina. To zapravo znači da vlasnici ovih hidroelektrana neće moći da ostvare planirani prihod i da uspešno otplate kredit koji su uzeli za izgradnju njihove elektrane.\nStoga smatramo da je tehnička revizija veoma bitna faza razvoja svakog projekata koju ne treba olako shvatati. Na nedavnom skupu u PKS napomenuo sam da izostanak prave tehničke revizije može dovesti do ozbiljnih problemima u fazi gradnje i eksploatacije elektrane. Investitori treba da imaju u vidu da banke koje finansiraju ovu vrstu projekata očekuju 30-40% sopstvenog ulaganja. Na ovaj način, čak i u slučaju projektog finansiranja, rizik se deli između banke i investitora.\nTo nas je motivisalo da problemu tehničke revizije projekata obnovljivih izvora energije posvetimo posebnu pažnju. Pored toga, kompanijama možemo pomoći u izradi cash-flow analize, kao i u pružanju saveta kako da se uspešno otklone ekološki i socijalni rizici.\nMeđunarodnim kompanijama nudimo podršku kroz pripremu analize tržišta i povezivanje sa lokalnim kompanijama koje su počele razvoj projekata ali im je potrebna podrška snažnijih i iskusnijih kompanija.\nEP: Na koji način IFC vrši podršku bankarskom sektoru? Da li organizujete programe za obuku bankara kako bi sa razumevanjem “čitali” projekte? Po Vašem mišljenju postoji li neusklađenost strana koje učestvuju u razvoju projekta i da li je to jedan od razloga sporijeg dovođenja projekta do realizacije?\nNA: Sa aspekta pružanja savetodavnih usluga, naš tim (IFC – Balkanski program za obnovljive izvore energije, ili kako ga mi zovemo BREP) razvio je veoma kompleksan set priručnika, upitnika i softverskih rešenja za uspešnu analizu projekata obnovljive energije. U ovom trenutku fokus smo stavili na tehnologiju malih hidroelektrana. Osnovni razlog je broj potencijalnih projekata u našem regionu, koji se meri stotinama.\nU okviru našeg paketa podrške bankama, organizujemo trening za predstavnike banaka kako da samostalno urade preliminarnu analizu ovih projekata i kako da pravilno identifikuju sve rizike. Potom, zajedno sa predstavnicima banke, vršimo preliminarnu analizu tri konkretna projekta koje banka želi da finansira. Smatramo da će nakon takvog paketa bank biti sposobna da samostalno vrši selekciju potencijalno dobrih projekata, čime će se značajno smanjiti ukupni troškovi i same banke ali i kompanija koje razvijaju projekte.\nU okviru investicionog dela, IFC nudi bankama namenska sredstva koja se mogu koristiti za projekte energetske efikasnosti i obnovljive izvore energije. Period otplate projekata obnovljivih izvora nije tako kratak i obično se kreće u opsegu od 7 do 15 godina. Stoga je ročnost kredita koje banke mogu da ponude jednako važna kao i sama kamatna stopa. U okviru svoje ponude IFC upravo insistira na ovim činjenicama, nudeći bankama namenska sredstva sa rokom otplate uskladjenim sa periodom otplate samog projekta (pay-back period).\nEP: Koje banke u Srbiji su najbolje odgovorile na zahteve tržišta obnovljivih izvora energije u smislu iskustva u analizi projekata i mogućnosti dugoročnog finansiranja projekata?\nNA:Gotovo sve banke koje rade u Srbiji prepoznale us sektor obnovljivih izvora kao veoma atraktivnu priliku za ulaganje. Neke od banaka oslanjaju se na lokalne resurse, dok druge pomoć traže od svojih matičnih banaka u Evropi. Neke banke su prihvatile projektno finansiranje kao osnovni model za prjekte obnovljivih izvora. Ovakav model zahteva visok nivo interne ekspertize u proceni tehničkih, ekoloških i finansijakih rizika, kao i pripremi cash-flow modela za određenu vrstu projekata.\nDruge banke i dalje primenjuju model korporativnog finansiranja, koji ne zahteva previše znanja u sektoru obnovljivih izvora, ali podrazumeva da iza projekta stoji veoma snažna kompanija, spremna da svojom imovinom garantuje projekat obnovljivih izvora.\nEP: Da li u Srbiji, zemljama Balkana projekti zadovoljavaju Ekvator principe?\nNA:Ekvator principi razvijeni su od strane IFC-a i prihvaćeni naglobalnom nivou od strane vodećih finansijskih institucija. Oni zapravo predstavljaju skup standarda ekološke i socijalne održivosti infrastrukturnih projekata. U našem regionu postoje projekti koji ispunjavaju te standarde, kao i projekti koji ih ne ispunjavaju. Regulativa koja se bavi ovim problemima u našem regionu je nedovoljno razvijena i mogu se uočiti značajne razlike u pojedinim državama. Odluku o tome na koji način će konkretan projekat biti razvijen donosi sama kompanija, rukovodeći se procenom ko će obezbediti kredit za konkretan projekat i kakve uslove će kreditor postaviti.\nRazvijanje projekata postrojenja na biogas je veoma...\nPotpisan ugovor za izgradnju vetroparka Čibuk\nALIBUNAR: Belgijskoj kompaniji Elicio odobren kredit za...\nOdržana konferencija „Energetska efikasnost u javnom...